Års- og bærekraftsrapport 2022

2022 har demonstrert til fulle at det vi i NTE jobber med, er viktig for samfunnet og for samfunnsutviklingen. De historisk høye strømprisene sør for Dovre ble en vekker for mange. Hvis vi fortsatt skal ha rikelig tilgang til rimelig, fornybar strøm samtidig som vi skal halvere klimagassutslippene innen 2030, må vi erstatte fossil energi med fornybar vann-, vind- og solenergi.

Tilgangen til stabilt og lynraskt internett har blitt like viktig som tilgangen til strøm, og gode digitale løsninger er helt kritisk for å utvikle det samfunnet vi skal ha i fremtiden. Det er krevende oppgaver som må løses om vi skal klare å skape et samfunn som er bærekraftig både nå og for generasjonene som kommer etter oss. Vi gjør alt vi kan for å bidra.