Eid av Trøndelag - på jobb for Trøndelag

Vi er litt annerledes enn mange av våre konkurrenter. Alle våre ansatte har nemlig en ambisjon om å utgjøre en forskjell for trønderne. Vi ønsker å utvikle samfunnet rundt oss.

NTE har produsert og levert strøm i over hundre år, og den jobben blir bare mer og mer viktig i vår energikrevende hverdag. Men vi fortsetter samfunnsbyggingen også innenfor andre viktige områder.

Vi vil at folk skal kunne bo og jobbe hvor de vil, derfor har vi tatt ansvar for en storstilt utbygging av fiberbredbånd. Vi er den største elektrobedriften i fylket, og våre dyktige fagfolk er oppdatert på energibesparende løsninger.

Under alt vi gjør ligger nemlig målet om å gjøre Trøndelag klimanøytralt. Det betyr at vi hele tiden må tenke nytt, enten det er snakk om ulike typer fornybar energi, digitale løsninger eller kunstig intelligens (KI).

I 2024 bidro vi med 248 millioner kroner i utbetaling til eierkommuner (utbytte, avgift og skatt). NTE er også en stor arbeidsgiver i fylket. I 2024 hadde vi 583 ansatte, og vi er stolt av vår tilstedeværelse i lokalsamfunnene. Men NTE handler om mye mer enn å skape økonomiske resultater. Det er også derfor vi brenner for jobben vår.

Vi er opptatt av å bidra til attraktive lokalsamfunn ved å dele ut betydelige sponsormidler over hele fylket. Hvert år gir vi omtrent 8 millioner kroner til trøndersk kultur og idrett.

Vi har bevisst valgt å gi litt til mange i stedet for mye til noen få. For eksempel kan et guttelag få nye fotballdrakter, mens et teaterlag kan få støtte til å sette opp en forestilling.

Gjennom den årlige konkurransen NTE Laget Mitt deler vi ut totalt 800.000 kroner til lag og foreninger i Trøndelag. Konkurransen har blitt en suksess, og grasrota engasjerer seg stort i kampen om å få flest stemmer. I 2025 ble 551 lag og foreninger nominert, og det ble avgitt omtrent 89.000 stemmer i løpet av syv dager.

I tillegg til penger og sponsorartikler sponser vi også fiberlinjer til flere gamingsentre og datapartyer rundt om i fylket.

Samfunnets behov for strøm øker kraftig, og NTE tar ansvar for at det produseres mer fornybar energi – både i stor og liten skala. Dette inkluderer solceller og jordvarme, samt utforsking av hydrogen og vindkraft.

Vi er blant annet stolt partner i boligprosjektet Powerhouse Lade i Trondheim. Sameiet består av såkalte powerhouse-boliger – det vil si bygninger som produserer mer energi enn de bruker.

Hvert år vier vi en hel dag til morgendagens muligheter og utfordringer: Sammen med flere andre trønderske aktører arrangerer vi Framtidsfredag i forbindelse med Steinkjerfestivalen i juni. Dagen byr på et bredt spekter av foredrag, kurs og debatter med fellesnevneren «framtidens Trøndelag». Rundt 2.500 personer deltar hvert år på Framtidsfredag.

Som kunde hos NTE, er du med på vårt arbeid med å skape gode lokalsamfunn. Det er flere måter å bli kunde hos oss på:

Bli strømkunde. Vi har produsert fornybar energi i hundre år og leverer strøm til kunder over hele landet. I tillegg hjelper vi privatpersoner og næringsliv med å bruke mindre strøm og å produsere sin egen energi. Finn den strømavtalen som passer deg og ditt forbruk best.

Bestill fiberbredbånd. Vi leverer morgendagens infrastruktur! Altibox fiberbredbånd levert av NTE gir deg suveren hastighet og full frihet til å strømme tv-favorittene, surfe, spille og laste ned. Sjekk om også du kan få fiberbredbånd.

Innledning

Ringvirkninger

Vi sponser kultur og idrett

Vi tenker på framtiden

Du er med på å bidra

Bli fiberkunde