NTE, SKS og Nordkraft går sammen om kraftløft i Finnmark

De tre selskapene, alle med sterk nord- og midtnorsk forankring, samler nå kompetanse, ressurser og industriell erfaring for å ferdigstille og levere konsesjonssøknader for tre vindkraftprosjekter. Prosjektene omfatter områder i Lebesby, Gamvik, Porsanger og Nordkapp, og markerer en ny fase i utviklingen av fornybar kraft i Finnmark.

– Når SKS, Nordkraft og NTE samarbeider om vindkraft i Finnmark, handler det om verdiskaping, forsyningssikkerhet og et nødvendig kraftløft i en region med stort behov for ny fornybar energi. Vi har stor tro på at samarbeidet vil styrke våre felles ambisjoner om mer fornybar kraft, og samtidig bli et viktig løft for vertskommunene og for fremtidige kraftkrevende industriprosjekter i regionen, sier konsernsjef i SKS, Liina Veerme.

Selskapene vil nå jobbe videre med utviklingen av prosjektene, inkludert konsesjonssøknader og forberedelser til mulig utbygging.

– Vindkraftprosjekter er komplekse og krever solid kompetanse i alle faser, fra planlegging og konsesjon til eventuell utbygging og drift. Gjennom dette samarbeidet samler vi erfaring, ressurser og fagmiljøer for å styrke forutsetningene for å lykkes, sier konserndirektør Energi i NTE, Inge Forseth.

– Det skjer mye i Nord-Norge, og behovet for ny kraftproduksjon er stort. Økt tilgang på fornybar kraft er avgjørende for både verdiskaping, stabile strømpriser og det grønne skiftet. Prosjektene vi har bidratt til i Finnmark over flere år, går nå over i en ny fase sammen med sterke regionale partnere, sier forretningsutvikler i Nordkraft, Gabriel Karlsen.

Parallelt med at SKS, Nordkraft og NTE går sammen om å realisere mer fornybar kraft, er nettsituasjonen i Nord-Norge under økende press. Den varslede begrensningen for nytt større forbruk nord for Svartisen viser hvor avgjørende det er at nettutviklingen holder tritt med både ny kraftproduksjon og nye industriambisjoner.

– Skal kraft- og industriløftet i Finnmark lykkes, må myndighetene og Statnett sikre rammer og nettinfrastruktur parallelt med utvikling og bygging av mer fornybar kraft. Da oppnår vi et felles løft som legger til rette for næringsutvikling og nye arbeidsplasser, understreker Veerme.

Selskapene vil jobbe for at prosjektene og utviklingen skal skje i tett dialog med vertskommuner og lokalsamfunn, og med hensyn til natur, reindrift og eksisterende næringer. Søknadsfristen for prosjektene er 1. november 2026.

Liina Veerme konsernsjef, SKS | mobil: 476 68 248 | e-post: liina.veerme@sks.no

Inge Forseth konserndirektør, NTE Energi | mobil: 971 95 697 | e-post: inge.forseth@nte.no

Gabriel Karlsen forretningsutvikler, Nordkraft | mobil: 403 15 072 | e-post: gabriel.karlsen@nordkraft.no

Nordkraft og Fortum har gjennom det felles eide selskapet Fortum Nordkraft Vind DA utviklet prosjektene Reinelva i Nordkapp kommune, Skarvberget i Porsanger kommune og Bjørnviktuva i Lebesby og Gamvik kommuner.

NTE, SKS og teknologiselskapet H2Carrier har gjennom selskapet Nordavind utviklet prosjektet i Oksefjorden, i Lebesby og Gamvik kommuner.

Fortum går ut av fellesforetaket de har hatt med Nordkraft, og Nordkraft går sammen med SKS, NTE og H2Carrier om den videre utviklingen. Prosjektene Oksefjorden og Bjørnviktuva slås nå sammen til ett prosjekt.

Partene organiserer det videre arbeidet i et felles selskap, med en eierfordeling på 34 prosent Nordkraft og 66 prosent Nordavind.

Kraft- og industriløftet for Finnmark er regjeringens satsing for å styrke kraftsituasjonen i Finnmark gjennom mer fornybar kraftproduksjon og bedre nett, slik at fylket kan legge til rette for ny industri, sikre eksisterende arbeidsplasser, bedre forsyningssikkerheten og bidra til nasjonal beredskap i nord.

Om Nordkraft

Nordkraft er et regionalt energikonsern med hovedkontor i Narvik. Konsernet utvikler, bygger ut, produserer og distribuerer fornybar energi. Vindkraft er et av selskapets satsingsområder, og Nordkraft har hatt aktivitet innen utvikling, utbygging og drift av vindkraft i Nord-Norge siden tidlig 2000-tall. Konsernet har også eierandeler i kraftomsetning og annen energirelatert virksomhet. Nordkraft eies av Hålogaland Kraft Holding, Narvik kommune, Jämtkraft AB, Trollfjord AS og Andøy Energi Holding.

Om SKS

SKS er en av Nord-Norges største vannkraftprodusenter, med en årlig produksjon på om lag 3 TWh fra 26 hel- og deleide kraftstasjoner i regionen. Dette tilsvarer strømforbruket til rundt 150 000 husstander. SKS har flere kraftutbyggingsprosjekter som skal bidra til økt produksjon av fornybar energi. Selskapet har rundt 100 ansatte og hovedkontor på Fauske i Nordland. SKS eies av Bodø og Fauske kommuner, NTE Energi AS, Nordlandskraft AS, Bodø pensjonskasse, Bodø Energi AS og Jämtkraft AB.

Om NTE

NTE er et trøndersk energi- og telekomselskap som har levert ren, fornybar energi i over hundre år. I dag produserer selskapet om lag 4,8 TWh fornybar kraft årlig – tilsvarende strømforbruket til rundt 600 000 mennesker. NTE utvikler ny vann-, vind- og solkraft med hensyn til natur og lokale interesser, og hjelper samtidig over 100 000 strømkunder med å bruke energi mer effektivt. NTE er eid av 19 kommuner i Trøndelag og har hovedkontor i Steinkjer.

Blokk 1

Et regionalt kraftløft

Ny kraft og nettkapasitet er avgjørende

Kontaktinformasjon

Fakta

Blokk-selskaper