7 triks for å få bedre trådløst nett i jula

Det er mange ting i et vanlig hjem som forstyrrer det trådløse nettet ditt, for eksempel babycaller, varmekabler i gulv, mikrobølgeovner og lamper – og altså julebelysning.

Flere og flere velger LED-lys i julestjerna, lysene på verandaen eller juletrelysene. Strømforsyningen som forsyner lysene med energi, kan påvirke det trådløse nettet. Det samme kan utstyr som bruker en trådløs kobling (inkludert Bluetooth-enheter).

Går julesurfingen sakte? Prøv disse 7 triksene

Hvis du har mange rom eller et stort hus, kan en wifi-forsterker eller et mesh-system gi bedre dekning og hastighet der du trenger det mest. Altibox Wifi Overalt sprer wifi-signalene, og gir deg supert nett i hele hjemmet.

Ta ut støpselet til julelysene og se om hastigheten til bredbåndet øker. Det kan også være overraskende effektivt å prøve det gamle knepet med å slå av og på den trådløse ruteren.

Bruk kabel når du kan. Jo flere enheter du kobler trådløst, desto mer kapasitet bruker du. Spill-PC og Xbox fungerer best med kabel, og det gir et raskere og mer stabilt trådløst nett for alle andre.

Sjekk både ruteren og enhetene som du kobler opp til nettet (mobiltelefoner, nettbrett, datamaskiner): Har de den nyeste AX-standarden (wifi 6) som gir høyest hastighet? Utstyr har faktisk en best før-dato. En god ruter hjelper lite hvis mobilen er gammel, og omvendt.

Se om du kan plassere julepynten lenger unna den trådløse ruteren.

Sett deg et annet sted! Vel er det koselig å ligge i sofaen ved siden av juletreet, men kanskje får du raskere nett hvis du flytter deg til et annet sted – litt lenger unna julelysene.

Flytt den trådløse ruteren nærmere der du trenger dekning og hastighet. Hvis det ikke er mulig, kan du få topp wifi-dekning i alle rom med Altibox Wifi Overalt.