Følg med på Spenningens helter

Uansett vær, døgnet rundt, hele året, i hverdag og i kriser. Når alt står på spill må noen utføre krevende og farlige arbeidsoppgaver. Alt dette for at Norge ikke skal gå i svart. Dette er «Spenningens helter».

Slik innledes promovideoen for Viaplays nye norske satsing «Spenningens helter». Dette er en dokumentar/workplace reality-serie som følger de som jobber med å sørge for at strømforsyningen alltid virker.

I serien møter seerne fagfolk fra NTE, Tensio og TrønderEnergi i Trøndelag, Lnett i Rogaland og Statkraft, som har virksomhet over hele landet. Sammen viser serien bredden i kompetansen og samarbeidet som kreves for å sikre en stabil og pålitelig strømforsyning i Norge.

Tv-serien har premiere mandag 16. februar. Serien kan sees på lineær tv på TV3+, og den kan strømmes på Viaplay. Deretter slippes det en ny episode hver mandag frem til påske, til sammen 6 episoder. Innslagene fra NTE vil vises i sesongens siste episoder.

Kraftsystemet er helt avgjørende for at samfunnet skal fungere. Spenningens helter gir oss muligheten til å vise fram kompetansen, beredskapen og samholdet bak trygg kraftproduksjon. Vi håper serien skaper større forståelse for kraftsystemet, og inspirerer flere til å velge en karriere i energibransjen. – Konserndirektør i NTE Energi, Inge Forseth

Hva kan du forvente å se?

Se traileren til serien her:

Hvor kan du se serien?

Sitat Inge Forseth - spenningens helter