Landbasert vind

Nærøysund kommune har gitt samtykke til at NTE kan starte arbeidet med en konsekvensutredning for Ytre Vikna 2.0. Dette er en prosess som sannsynligvis vil skape lokalt engasjement, både for og imot. NTE ønsker å bidra til en åpen og ryddig prosess, med bred lokal involvering.

En samrådsgruppe, med representanter for lokale interessentgrupper som grunneiere, reindrift, naboer, næringsforening, hytteeiere, jeger -og fisk, kommune og fylkeskommune, følger opp arbeidet med konsekvensutredningen. Gjennom dette ønsker NTE å bidra til åpenhet, og legge til rette for at lokalsamfunn og interessenter får løpende informasjon og mulighet til å gi innspill til utredningsarbeidet undervegs.

NTE vil i tillegg ha kontordager i Rørvik, hvor det vil være mulig å møte prosjektledelsen.

I 2019 satte myndighetene arbeidet med å bygge vindkraft på land på pause. Den 8. april 2022 sendte Olje og energidepartementet et brev til NVE, og ba dem om å gjenoppta behandlingen av nye vindkraftprosjekter i kommuner som selv ønsker det.

I pausen er det utarbeidet forslag til nye krav for vindkraftprosjekter. Her står samtykke og dialog med vertskommunen, tilpassing til kommunale planer og involvering av reindriftsinteresser sentralt.

NVE har samtidig foreslått å skjerpe kravene til utredninger:

Oppdaterte krav til utredning av virkninger for miljø- og samfunnsinteresser.

Skjerpede krav til beskrivelse og tydeligere vurdering av omfang og virkning og terrenginngrep

Minimumsavstand til bebyggelse

Begrensinger på endring av turbinhøyde

Detaljplan for nedleggelse av vindkraftverk

NTE mener at bransjen må ta selvkritikk for at vindkraft på land har blitt kontroversielt, og lære av det som er blitt gjort feil:

Natur- og miljøavtrykket fra vindkraft må ned

Lokal forankring må opp og samenes rettigheter må ivaretas

Tiden fra konsesjon blir gitt til parken bygges må bli betydeligere kortere

Utfordringer knyttet til drift må adresseres

I Norge er 50% av energibruken fossil, og 50% fornybar. Skal vi nå våre egne klimamål, må klimautslippene halveres innen 2030, og fjernes helt innen 2050. En viktig forutsetning er tilgang til mer grønn, fornybar energi. Dette er vår tids største utfordring, og det legger et stort ansvar på fornybare kraftprodusenter som NTE. Klimakrisen krever handling nå!

I et normalår produseres det 130- 140 TWh elektrisk kraft i Norge. For å nå målene vi har satt for 2030 mangler vi 23 TWh ny produksjon utover det som allerede er i drift og under bygging. Skal vi fullelektrifisere Norge, og i tillegg utvikle ny grønn industri, mangler vi 64 TWh fram mot 2050.

I Trøndelag må vi produsere vesentlig mer fornybar energi for å nå klimamålene. I 2050 vil forbruket i landsdelen være nesten 5 TWh høyere enn enn produksjonen, dersom det ikke bygges ny produksjonskapasitet.

Alle disse tallene forutsetter at vi samtidig lykkes med en betydelig energieffektivisering. Vi må derfor gjøre kloke avveininger, og samtidig skape verdier lokalt i overgangen til fornybarsamfunnet.

Vi spiller på lag med lokalsamfunnene. Vi legger også stor vekt på å ivareta landskap, natur og biologisk mangfold.

Alle bilder på siden er tatt av fotograf Lykt Foto og Film.

Ytre Vikna 2.0

Hvorfor engasjere oss?

En åpen prosess

Myndighetene har igjen åpnet for vindkraft på land

Bransjen må ta selvkritikk

Klimakrisen krever handling

NTEs engasjement bygger på lokal forankring

Referat fra møte i Samrådgruppe Ytre Vikna 2.0

Bilder på siden