Slik får du NRK Trøndelag som kanal 1 på tv-en din

NRK har flere distriktskontorer og dermed flere TV-kanaler. På Altibox TV heter kanalen for NRK Trøndelag NRK Midtnytt – det er den du skal lete etter. Deretter følger du denne veiledningen:

Sorter tv-kanaler

Avhengig av hvilken dekoder du har, trykk på Altibox-knappen eller hjem-knappen på fjernkontrollen. Dette tar deg til hovedmenyen. Bruk piltastene på sølvhjulet for å navigere til 'innstillinger', og trykk 'OK'. Velg menyvalg 'kanaler', deretter 'Sorter tv-kanaler'.

Altså: Hovedmeny > Innstillinger > Kanaler > Sorter tv-kanaler.

Klikk 'OK' når du står på en kanal du vil flytte. Bruk piltastene på sølvhjulet for å flytte kanalen til ønsket plassering. Klikk 'OK' igjen når du har funnet riktig plass. Den nye kanalsorteringen lagres automatisk.