Personvernerklæring for Mitt NTE (2025-01)

Denne personvernerklæringen beskriver hvordan NTE Marked AS («NTE») behandler personopplysninger når du bruker Mitt NTE. NTE er behandlingsansvarlig for de aktivitetene vi har beskrevet i denne erklæringen. Du finner vår kontaktinformasjon nederst i dokumentet.

Vi behandler personopplysninger for de formål som er beskrevet nedenfor.

1.1. Tilby Mitt NTE

For å gi deg tilgang til Mitt NTE må du opprette en bruker. I den forbindelse vil vi behandle ditt navn, kontaktinformasjon og fødselsnummer, samt informasjon vi allerede har om ditt kundeforhold med oss (f.eks. om din kundeavtale, strømmåler og evt. annet).

Formålet med behandlingen er å kunne tilby tjenesten, og behandlingen er basert på GDPR artikkel 6(1) b.

1.2. Markedsføring

For å kunne sende målrettet markedsføring sammenstiller vi personopplysninger som kontaktinformasjon, fødselsdato, bosted/adresse, bruk av Mitt NTE, avtaler, tidligere avtaler og enhet.

Formålet er å kunne markedsføre våre tjenester og nå ut til eksisterende og potensielle kunder.

Behandlingen er basert på samtykke etter GDPR artikkel 6(1) a.

1.3. Forbedring av tjenesten og personalisert kommunikasjon

Vi benytter personopplysninger som ditt navn, kontaktopplysninger og fødselsdato, samt informasjon vi allerede har om ditt kundeforhold med oss (f.eks. om din kundeavtale, strømmåler evt. annet), for å forbedre tjenesten. Vi benytter også denne informasjonen, i tillegg til din bruk av andre digitale kanaler hos NTE for å kommunisere med deg i Mitt NTE.

Behandlingen er basert på GDPR artikkel 6(1) f. Vår berettigede interesse består av å tilby kundetilpassede tjenester.

1.4. Tilbakemeldinger på NTE

Du kan sende tilbakemeldinger til oss via Mitt NTE, eller på e-post: app.support@nte.no. Vi vil i den forbindelse behandle dine personopplysninger som navn, kontaktopplysninger og brukerID. Formålet med behandlingen er å kunne håndtere tilbakemeldinger og gjøre feilsøking.

Behandlingen er basert på GDPR artikkel 6(1) f. Vår berettigede interesse består i å kunne utføre feilsøking og tilpasse tjenesten basert på brukerens tilbakemeldinger.

Vi sletter personopplysninger når de ikke lenger er nødvendige for formålet de ble samlet inn for. Mer spesifikt innebærer dette at:

Vi sletter personopplysninger når du trekker tilbake ditt samtykke.

Vi oppbevarer personopplysninger i tråd med eventuelle lovpålagte krav, og sletter personopplysningene når den pålagte lagringstiden er nådd.

Vi kan likevel beholde personopplysninger dersom det er påkrevd etter lov og/eller det er nødvendig for å fastsette, forsvare eller gjøre gjeldende et rettskrav.

Personopplysningene deles som hovedregel ikke med utenforstående tredjeparter, men NTE kan bruke leverandører/underleverandører for drift, utvikling og vedlikehold av Mitt NTE og fagsystemene. Slike leverandører/underleverandører kan behandle personopplysninger på vegne av NTE i samsvar med databehandleravtaler mellom NTE og de nevnte leverandører/underleverandører.

Vi vil ellers ikke dele din kundeinformasjon med utenforstående med mindre utlevering av personopplysningene skjer:

Med samtykke fra den som opplysningen gjelder,

Med hjemmel i lov eller forskrift gitt med hjemmel i lov,

Etter pålegg fra en domstol eller annen myndighet,

Som ledd i innkreving mv. hvor det foreligger saklige grunner, eller

I forbindelse med virksomhetsoverdragelse, fusjon, fisjon eller omorganisering av NTE

Under er en oppsummering av dine rettigheter som bruker av Mitt NTE. Du kan lese mer om innholdet i disse rettighetene på nettsidene til Datatilsynet. Som bruker har du rett til:

Innsyn: Du kan be om kopi av opplysninger vi har om deg.

Retting: Du kan be om at vi retter og supplerer opplysninger om deg.

Sletting: Du kan be om sletting av alle brukerdata og personopplysninger, med mindre opplysningene er nødvendige for å levere en tjeneste som du fremdeles ønsker å ha tilgang til, eller at vi er lovpålagt å oppbevare opplysningene en viss tid.

Begrensning: Du kan be om at vi begrenser bruken av dine opplysninger.

Innsigelse: Du kan be om at vi ikke benytter dine opplysninger for direkte markedsføring, inkludert profilering for bruk i direkte markedsføring. Du kan også motsette deg å være gjenstand for individuelle avgjørelser av rettslig karakter som utelukkende er automatisert.

Dataportabilitet: Du kan be om at dine opplysninger overføres til deg eller til en annen virksomhet i et strukturert, alminnelig anvendt og maskinlesbart format.

Informasjon: Du kan be om ytterligere beskrivelse av hvordan og hvilke opplysninger vi behandler.

Vær oppmerksom på at disse rettighetene er gjenstand for noen begrensninger som følger av lov.

Dersom du mener at NTE ikke har overholdt dine rettigheter i henhold til personopplysningsloven, har du rett til å klage til tilsynsmyndighetene. Dette gjøres ved å sende klage til Datatilsynet, kontaktinformasjon er tilgjengelig på www.datatilsynet.no.

Før du kontakter Datatilsynet oppfordrer vi deg til å kontakte oss i NTE.

Den behandlingsansvarlige for behandlingen av personopplysninger beskrevet i dette dokumentet er:

NTE Marked AS

Sjøfartsgata 3

7714, Steinkjer

Organisasjonsnummer: 991 854 126

Tlf nr: 741 50 200

Du kan komme i kontakt med oss ved å sende en e-post til: strom.kundeservice@nte.no

Du kan også kontakte vårt personvernombud ved å sende en e-post til: personvern@nte.no

Vi jobber kontinuerlig med å forbedre og utvikle tjenestene våre. Dette betyr at vi av og til oppdaterer denne personvernerklæringen. Hvis vi gjør vesentlige endringer, vil vi varsle deg. For mindre endringer, for eksempel språklige justeringer, vil vi ikke sende varsel. Datoen for siste oppdatering av erklæringen finner du alltid nedenfor, og type: entry-hyperlink id: 5QkvkhLcLO3UU08rRB919y.

Versjon: 2025-01

Tidligere versjon: type: entry-hyperlink id: 5Z6TOdTPoQWyy1UOweP9dB

MD5: c301b4ec799a195f17857daa276bd212

Personvernerklæring for Mitt NTE

Personvernerklæring for Mitt NTE

Versjon og historikk