Alt du trenger å vite om norgespris

Spotprisen er ulik fra prisområde til prisområde. Har du norgespris, betaler du en fast pris på 50 øre/kWh (40 øre/kWh i NO4). I tillegg kommer nettleie, som varierer mellom nettselskapene.

Per juni 2026 har vi følgende anbefalinger, basert på strømprognosene* for resten av året:

Prisområde

Vi anbefaler norgespris

NO1 (Østlandet)

✅

NO2 (Sørlandet)

✅

NO3 (Midt-Norge)

✅

NO4 (Nord-Norge)

❌

NO5 (Vestlandet)

✅

*Kilde: Euronext Sist oppdatert: 22.04.26

Fra 1. oktober 2025 kan du velge norgespris i stedet for den vanlige strømstøtten

Hytte/fritidseiendom kan også få norgespris

Du kan bestille norgespris når som helst på året, men du har bindingstid (i første omgang til og med 31.12.26)

Du må selv gå inn på elhub.no for å bestille norgespris

Norgespris er en støtteordning som administreres av nettselskapene

Uansett hva du velger, må du ha en strømavtale med et strømselskap i bunnen

Er du strømkunde hos NTE, fortsetter strømavtalen med oss som før – uavhengig av om du velger norgespris eller ikke

Norgespris passer best for deg som vil ha forutsigbarhet, og som bor i et område med høyere strømpriser

Ønsker du ikke norgespris, trenger du ikke foreta deg noen ting

Med norgespris betaler du 50 øre/kWh (inkl. mva.) – uansett om markedets spotpris er høyere eller lavere. Det betyr i praksis at du enten vil få et fradrag eller et tillegg på (nettleie)fakturaen din.

Det er nettselskapet ditt som administrerer både norgespris og den vanlige strømstøtteordningen.

Norgespris starter fra den dagen du bestiller, og varer ut 2026. Avtalen følger strømmåleren, ikke personen, så dersom du flytter eller boligen selges, blir norgespris stående på adressen. Støtteordningen gjelder opp til 5000 kWh per måned for husholdninger og 1000 kWh for hytter. Hvis du vil fortsette med norgespris etter 2026, må du signere en ny avtale

Ønsker du norgespris, må du:

ha en vanlig strømavtale først

selv bestille norgespris på Elhub.no (et sentralt IT-system eid av Statnett)

huske at nettleie alltid kommer i tillegg

Ønsker du ikke norgespris, trenger du ikke gjøre noe som helst. Den strømavtalen du har i dag vil fortsette på samme måte. Det vil også den vanlige strømstøtten.

Husk at du når som helst i løpet av året kan velge norgespris.

Norgespris er altså ikke en fastprisavtale du inngår med din strømleverandør. Dette er en statlig støtteordning – på samme måte som dagens strømstøtte – som administreres av nettselskapene.

Du må fortsatt ha en vanlig strømavtale med en strømleverandør, og eventuelle påslag og månedsbeløp kommer i tillegg til norgespris. Du kan fint beholde strømavtalen du har i dag, eller du kan velge en annen avtale som passer deg.

NTE har såkalt gjennomfakturering, det vil si at du får strøm og nettleie på samme faktura. Da blir strømstøtten trukket fra eller lagt til totalbeløpet på regninga. Se eksempel på en faktura med norgespris her.

Har du en strømleverandør uten gjennomfakturering, vil fratrekket eller tillegget for norgespris komme på fakturaen fra nettselskapet ditt.

Strømkunder av NTE har full og løpende oversikt over både strøm- og nettkostnader i appen Mitt NTE.

Forskjellen mellom markedets spotpris og norgespris håndteres automatisk via nettleien. Enten trekkes det fra, eller det legges til:

Når prisen er høyere enn 50 øre/kWh, betaler staten differansen. Eks.: Er spotprisen på 65 øre/kWh, vil staten betale det som er over 50 øre = 15 øre.

Når prisen er lavere enn 50 øre/kWh, betaler du differansen. Eks: Er spotprisen 30 øre/kWh, må du likevel betale 50 øre. Da betaler du 20 øre tilbake til staten.

Du kan inngå norgespris også for hytte/fritidsbolig. Der finnes det ikke støtteordninger fra før. Ordningen gjelder også for fjernvarmekunder. Norgespris gjelder opp til en maksgrense på forbruk per måned:

5000 kWh for husholdninger

1000 kWh for hytte/fritidsboliger

4500 kWh for fjernvarmekunder

NB! Bruker du mer strøm enn dette, betaler du vanlig markedspris for det overskytende.

Du har 14 dagers avbestillingsfrist fra du bestiller norgespris på Elhub.no. Du har ikke adgang til å gå tilbake til den vanlige strømstøtten i løpet av bindingstiden, som i første omgang varer til og med 31. desember 2026.

Den vanlige strømstøtten er også en statlig ordning som administreres av nettselskapet ditt. Om du ikke velger norgespris, får du vanlig strømstøtte automatisk.

Vanlig strømstøtte innebærer at staten dekker 90 % av strømprisen som overstiger 96,25 øre/kWh (inkl. mva).

Støtten kommer som et fratrekk på nettleiefakturaen din. Hytter/fritidseiendom får ikke vanlig strømstøtte.

Både vanlig strømstøtte og norgespris har sine fordeler: Med vanlig strømstøtte kan du følge markedet og dra nytte av lave priser, mens norgespris gir en stabil pris og trygghet mot prisvariasjoner.

Vanlig strømstøtte

Norgespris

Staten dekker 90 % av kostnaden over 96,25 øre/kWh (inkl. mva).

Du betaler norgespris på 50 øre/kWh (inkl. mva).

Du får automatisk strømstøtte dersom du ikke aktivt velger norgespris.

Krever at du aktivt bestiller norgespris. Du har 14 dagers avbestillingsfrist.

Ingen bindingstid.

Bindingstid. Strømmåleren låses til norgespris ut bindingstiden (i første omgang til og med 31.12.26).

Strømstøtte gjelder kun bolig.

Norgespris gjelder bolig og hytte/fritidsbolig.

Forbrukstak på 5000 kWh/måned.

Forbrukstak på 5000 kWh/måned for bolig og 1000 kWh/måned for fritidsbolig.

Krever strømavtale med strømleverandør, akkurat som i dag.

Krever strømavtale med strømleverandør, akkurat som i dag.

Har du flere spørsmål om norgespris eller vanlig strømstøtte?

Bør du velge Norgespris nå?

Kort oppsummert om norgespris:

Norgespris er en statlig støtteordning

Du må ha en strømavtale i bunnen

Andre ting du trenger å vite

Forskjellen på norgespris og vanlig strømstøtte

Sammenlikne vanlig strømstøtte og norgespris