Hvordan sikrer vi våre mest kritiske digitale verdier?

Bak mange av tjenestene vi tar for gitt, ligger store mengder data. Kommuner, helseforetak og bedrifter er avhengige av at disse dataene er tilgjengelige, sikre og under kontroll. Da er det ikke bare hvordan dataene brukes som er viktig, men hvor de lagres og hvem som har kontroll over dem.

De siste årene har stadig mer data blitt flyttet til internasjonale skyløsninger. Det har gitt mange fordeler, men også gjort oss mer avhengige av aktører og infrastruktur utenfor Norge – samt andre lands lovgiving.

I NTE så vi tidlig at mange virksomheter ville få behov for et alternativ til de store internasjonale leverandørene. Vi mener at enkelte data og tjenester er så viktige at det bør finnes norske alternativer. Derfor har vi over tid bygget opp datasenterkapasitet og skytjenester i Trøndelag, utviklet for virksomheter som ønsker å lagre og forvalte data i Norge.

Når data lagres i Norge, under norske lover og regler, gir det virksomheter større forutsigbarhet og kontroll. Det gjelder ikke bare den daglige driften, men også sikkerhetskopiering, katastrofegjenoppretting og beredskap ved uønskede hendelser.

For mange organisasjoner har dette blitt stadig viktigere. Ikke nødvendigvis fordi de ønsker å flytte alt hjem, men fordi de ønsker å vite hvor de mest kritiske dataene befinner seg. Dette er et spørsmål som både offentlig sektor og næringslivet bør diskutere grundig i årene som kommer.

Debatten om nasjonal datalagring og digital suverenitet har fått økt oppmerksomhet de siste årene. Det er positivt at flere aktører nå signaliserer at de vil starte arbeidet med å tilby tilsvarende tjenester. Samtidig er det viktig å huske at løsninger allerede eksisterer.

I NTE har vi gjennom flere år investert i infrastruktur og kompetanse nettopp for å møte dette behovet. Våre datasentre og skytjenester er bygget for virksomheter som ønsker høy sikkerhet, lokal lagring og norsk kontroll over sine viktigste digitale verdier.

Det handler altså om mer enn teknologi. Det handler om hvem som har kontroll når det virkelig gjelder. Og om hvordan vi sikrer de digitale verdiene samfunnet vårt er blitt avhengig av.

Start

Vi så behovet for nasjonal lagring

Et norsk alternativ finnes allerede