JM Hansen kjøper NTE Elektro

JM Hansen har i generasjoner vært med på å forme det moderne Nord-Norge og har vært en pioner innen elektrifisering og automatisering av både fiskeflåten og havbruksnæringa. Selskapet er i dag en ledende teknisk aktør i landsdelen med betydelig erfaring fra store, komplekse byggeprosjekter.

– Vi har lange tradisjoner i JM Hansen for å tenke nytt og se nye muligheter og markeder. Sammen med NTE Elektro og den unike posisjonen de har vil vi utvikle oss videre med en nasjonal ambisjon, sier konsernleder i JM Hansen, Nina Hansen. -Jeg er imponert over den kompetansen selskapet har og ser fram til å utvikle NTE Elektro videre som en ledende aktør i Trøndelag, fortsetter hun. - NTE Elektro er et selskap med det samme verdigrunnlaget og engasjementet for folk og samfunn som det vi har og det legger et godt grunnlag for fremtiden, sier Hansen videre.

- NTE har gjennom JM Hansen funnet en god eier til NTE Elektro, som har både evne og ambisjoner til å utvikle selskapet og de ansattes kompetanse videre, sier konsernsjef i NTE Christian Stav. -JM Hansen og NTE Elektro utfyller hverandre i både kompetanse og markeder, fortsetter han.

-Et nytt eierskap for NTE Elektro er også en del av en strategi der NTE endrer seg og rendyrker forretningsvirksomheten innen energi og telekom, sier Stav.

- I JM Hansen har vi funnet en solid, industriell eier som legger til rette for vekst og utvikling, sier adm.dir. i NTE Elektro Svein Erik Svarte, som fortsetter som leder i NTE Elektro og også vil inngå i konsernledelsen til JM Hansen.

- NTE Elektro har et solid omdømme og sterke, langvarige kunderelasjoner. Dette skal vi ta vare på og utvikle videre, avslutter konsernleder Nina Hansen i JM Hansen.

Etter oppkjøpet vil JM Hansen være en av landets største norskeide elektroentreprenør. Avtalen om kjøp planlegges gjennomført i månedsskiftet januar/februar.

For ytterligere kommentarer

Konsernleder Nina Hansen, JM Hansen, mobil: 416 05 904

Adm.dir. Svein Erik Svarte, NTE Elektro: mobil: 915 13 602

Konsernsjef Christian Stav, NTE: mobil: 905 18 202

Dette er JM Hansen

Årlig omsetning: ca 300 mill NOK

185 ansatte

Lokalisert i Tromsø, Longyearbyen og Setermoen

Segmenter:

Automasjon

Maritim – Total maritim elektroleverandør

Alarm og sikkerhet/Lås og beslag

Prosjekt – Store, komplekse prosjekter

Service – mindre prosjekter, rehabilitering og service

Svalbard – erfaring i arktiske forhold

Drift – Digital drift og fjernstyring

Ventilasjon

Eierskap: Familien Hansen i Tromsø

Dette er NTE Elektro, inkl Elcom

Årlig omsetning: ca 500 mill NOK

290 ansatte

Kontorer: Namsos, Rørvik, Steinkjer, Verdal, Levanger, Stjørdal og Trondheim

Segmenter:

Installasjon

Telekom

Energiomstilling

Veianlegg

Havbruk

Maritime installasjoner, automasjon og Ekom.

Eierskap: Et datterselskap i NTE-konsernet

Dette er NTE

Årlig omsetning: ca 4,4 mrd NOK

Forretningsområder

Elektro

Energi (vann, vind og solkraft, produserer 4,8 TWh i Trøndelag og Nord-Norge)

Telekom (85.000 telekomkunder)

Marked (105 000 strømkunder)

Eierskap: Eid av 19 kommuner i gamle Nord-Trøndelag

JM Hansen kjøper NTE Elektro

JM Hansen kjøper NTE Elektro