Nelly Sundfær Maske blir administrerende direktør i NTE Marked

Maske har betydelig erfaring fra kunde- og salgsorienterte organisasjoner, blant annet gjennom sin bakgrunn fra SpareBank1 SMN. Her var hun både konserndirektør for organisasjon og utvikling og konserndirektør for personmarkedet. Maske har også erfaring fra flere styreverv, og i tillegg erfaring fra prosjektarbeid for NTE. Hun har også i en periode ledet NTE sin kraftsalgsvirksomhet.

Svein Olav Munkeby har sagt opp sin stilling som konserndirektør i NTE og administrerende direktør i NTE Marked AS. Svein Olav har ivaretatt en viktig posisjon i konsernledelsen gjennom de siste 11 årene med ulike lederoppgaver. Munkeby har i tillegg hatt flere ulike styreverv på vegne av NTE. Han har i perioden ledet NTE sin sluttkundevirksomhet, og det har skjedd i en periode hvor NTE har hatt betydelig kundevekst og hvor selskapet har vunnet en rekke nasjonale kundetilfredshetsmålinger.

For å sikre god kontinuitet og for å sluttføre viktige utviklingsoppgaver har Svein Olav stilt sin kompetanse og erfaring til disposisjon for NTE fram til september 2025. Svein Olav vil i denne perioden være en viktig ressurs i konsernets arbeid med nye energiløsninger i sluttkundemarkedet. Han vil fortsatt rapportere direkte til konsernsjef Christian Stav.

For ytterligere kommentarer kan konsernsjef Christian Stav kontaktes på 905 18 202.

Nelly Sundfær Maske blir administrerende direktør i NTE Marked