Våre 10 beste strømsparetips

Skal du spare strøm, er det viktigst å kjenne sitt eget forbruk. Tommelfingerregelen er at vi bruker mest strøm på oppvarming, varmvann og belysning. I tillegg bruker vi strøm på apparater som alltid står på eller blir brukt hver dag, for eksempel kjøleskap og komfyr. Følger du tipsene våre, kan du bruke penger på noe litt morsommere enn strøm!

Har du begynt å bruke Mitt NTE-appen ennå? Med den kan du følge med på strømprisene og forbruket ditt. Kanskje får du en aha-opplevelse om når du bruker mest strøm. Er det samtidig som strømprisen er på det høyeste, kan du spare litt på å forsøke å endre vanene dine. Appen kan du laste ned både på Google Play og på App Store.

HYTTETIPS! Skal du på hytta i helga? Da kan det være lurt å Ikke slå på alle de elektriske apparatene samtidig når du kommer dit. Det kan nemlig gi utslag på forbrukstoppene dine. Fordel heller strømforbruket utover dagen og unngå de høyeste toppene. Bruk Mitt NTE-appen til å følge med!

Skru ned temperaturen i varmekablene en grad eller to – eller kanskje enda mer hvis du reiser bort. Men ikke fall for fristelsen til å slå varmekablene helt av! I tillegg til å varme gulvene, bidrar de nemlig til å tørke opp fukt på gulvene.

Du sparer faktisk ca 5 % av oppvarmingskostnadene for hver grad du senker innetemperaturen. Det kan altså lønne seg å finne frem raggsokker og en god genser.

Selv om dagene nå blir kortere og kortere, er det ingen grunn til å la utelampene stå på hele døgnet. Setter du en sensorpære i lampene, trenger du ikke bry deg med å slå av og på heller. Den tennes automatisk i skumringen og slukkes i dagslys. Alle monner drar!

Flytt tørkestativet ut i stedet for å tørke klærne i tørketrommelen! Du kan faktisk tørke klær ute også om høsten og vinteren – så lenge det ikke regner. Klær kan tørke om det er minusgrader ute, selv om det tar litt lengre tid. Og så lukter det så godt av tøyet!

Varmepumper er klimavennlige alternativ til elektrisk oppvarming. NTE både selger og monterer varmepumper.

Det kan også lønne seg å installere en vedovn eller en pelletsovn fremfor å varme opp hele boligen med panelovner. Bruker du panelovner, bør du ha varmestyring eller termostat på dem slik at du kan regulere temperaturen.

Har du rom som ikke brukes, bør du enten senke temperaturen eller ganske enkelt stenge dørene så du ikke bruker strøm på å varme dem opp.

Tips! Har du automatisk varmestyring av temperaturen, slipper du å huske det selv!

20 % av all strømmen vi bruker går til å varme opp varmtvann.

Har du ikke sparedusj hjemme, er det absolutt verdt å investere de kronene. Kan du dusje sjeldnere eller kortere – for eksempel skru av vannet mens du såper deg inn? Ta en dusj i stedet for å fylle opp badekaret? Dusje i litt kaldere vann?

Visste du forresten av hudleger mener vi bør dusje i 3-5 minutter i ikke altfor varmt vann, og at frisører mener nordmenn med fordel kan vaske håret sjeldnere enn det vi gjør i dag?

Fyll opp både vaskemaskinen og oppvaskmaskinen før du setter den på. En halvfull oppvaskmaskin bruker like mye strøm som en proppfull maskin.

Les bruksanvisningen på maskinen din for å se hvilket program som bruker minst strøm. Fins det kanskje en ECO-modus på maskinen din? Vasker du på 50/55 °C i stedet for 65 °C, bruker du faktisk 10-20 % mindre strøm per vask!

Tenk deg om to ganger før du setter på tørketrommelen.

Og du? Skal du kjøpe nye hvitevarer? Husk å sjekk at de er merket med A - de er mest energieffektive!

Rundt 10 % av strømregningen går til belysning. Husker du å skru av lyset når du går ut av rommet, kan du redusere denne prosentandelen.

De fleste av oss har gått over til LED-pærer, og det er et smart trekk! LED-pærer har faktisk 50.000 timer levetid. Det betyr at pærene varer i omtrent 17 år hvis du lar dem stå på i 8 timer hver dag. Bytter du til dimmebrytere, kan du både spare strøm og tilpasse belysningen slik du vil.

Det aller enkleste rådet er å slå av lyset i rom du ikke er i. Trenger du hjelp til å huske det, kan du montere bevegelsessensor på lampene dine. Da slår de seg av når det ikke er noen i rommet.

Utendørs kan du enten velge bevegelsessensor eller lyssensor. Sistnevnte gjør at utelampene slår seg av når det blir så lyst at lyset fra lampene er unødvendig.

Våre 10 strømsparetips for hus og hytte

1) Finn ut når du bruker mest strøm

2) Skru ned tempen

3) Slå av utebelysningen

4) La tørketrommelen hvile ...

5) ... la heller varmepumpa få kjørt seg!

6) Har du rom du ikke bruker?

7) Bruk mindre varmtvann

8) Vask fulle maskiner

9) Slå av lyset!