NTE styrker posisjonen i NO4 med ny kraftavtale

Foto: CRA/Siso Energi

Avtalen gjelder fra 1. juli 2026 til 30. juni 2036, og gir NTE tilgang til en betydelig andel av Siso Energis produksjon i perioden.

Det forventede volumet på 3 TWh vil være et viktig bidrag til å sikre stabile og konkurransedyktige kraftbetingelser for NTE sine kunder.

Kontrakten er en av få virtuelle avtaler i det norske kraftmarkedet.

– Denne avtalen er et viktig bidrag til vår strategi for å sikre tilgang til energi, slik at vi kan levere stabil og forutsigbar kraft til våre industrikunder, sier Inge Forseth, administrerende direktør i NTE Energi AS.

– Vi ser et økende behov i markedet for fleksible og robuste kraftavtaler som kombinerer fysisk leveranse med finansiell sikring. Denne finansielle avtalen er et tydelig bevis på at NTE er rigget for å møte slike behov, sier Forseth.

Avtalen med Siso Energi er en del av NTE sin målrettede satsing på å utvide tilbudet til industrikunder i Nord-Norge, og gir et solid grunnlag for å delta i større, strukturerte kraftavtaler – både som samarbeidspartner og som motpart.

For ytterligere informasjon, vennligst kontakt: Inge Forseth, Adm. Direktør, NTE Energi AS E-post: Inge.forseth@nte.no Mobil: +47 971 95 697

Roald Amundsen, Daglig leder, Siso Energi AS E-post: ra@sisoenergi.no Mobil: +47 992 49 022

Om NTE

NTE Energi er et ledende energiselskap med fokus på produksjon og distribusjon av fornybar energi. Selskapet har en betydelig tilstedeværelse i Trøndelag og Nord-Norge, hvor vi produserer omtrent 4,8 TWh fornybar energi årlig. NTE er også involvert i utvikling og forvaltning av energiinfrastruktur, samt tilbyr produkter og tjenester som fremmer overgangen fra fossilt til fornybar energi. Les mer om NTE Energi.

Om Siso Energi AS

Siso Energi AS driver kraftverkene Siso og Lakshola i Sørfold kommune i Nordland, som har en årlig total produksjon på omtrent 1,1 TWh fornybar energi. Siso Energi AS eies av Østfold Energi AS (50 %) og Salten Kraftsamband AS (50 %). Gå til nettsiden til Siso Energi.

NTE styrker posisjonen i NO4 med ny kraftavtale

NTE styrker posisjonen i NO4 med ny kraftavtale