Års- og bærekraftsrapport 2021

Utvikling av Trøndelag har alltid vært kjernen i NTE sitt bærekraftsarbeid, men fokuset har endret seg med årene. Vi har gått fra å være et konsern med hovedfokus på strømproduksjon og kraftforsyning til å ha et bredere samfunnsperspektiv, der digitalisering og kundenes klimaavtrykk har fått mer fokus. Skal vi være å regne med de neste 100 år, så må vi fortsatt rette bærekraftsblikket vårt opp og frem. Derfor har vi i 2021 brukt tid på å utvikle en ny bærekraftstrategi som gir mening for både egne ansatte og samfunnet rundt oss.