Varmepumpe: Komfort året rundt, strømsparing hver dag

Lang levetid

Luft-til-luft varmepumper er den vanligste typen i Norge. Den henter varme fra luften utenfor og bruker den til å varme opp luften inne. Varmepumpen består av en innedel og en utedel.

Forventet levetid på en luft-til-luft varmepumpe er 12-15 år, forutsatt at du tar godt vare på den. Les videre, så får du noen enkle vedlikeholdstips.

Filtrene i innedelen samler opp støv og pollen fra luften. Jo mer skitt som samles i filtrene, desto hardere må varmepumpen jobbe for å varme opp rommet til ønsket temperatur. En skitten varmepumpe kan også bråke mer enn en ren.

Det anbefales å støvsuge filtrene jevnlig, for eksempel én gang i måneden. Har du husdyr, kan det være nødvendig å gjøre det oftere. Har du en gulvmodell, bør du være ekstra oppmerksom – den trekker nemlig inn mer støv og hår enn en veggmontert modell.

Utedelen bør også holdes ren, gjerne med en fuktig klut. Et varmepumpehus eller et tak over utedelen kan beskytte mot vær og vind, samt forhindre at det samler seg skitt. Husk å sørge for at luften kan sirkulere fritt rundt utedelen.

Viktig: Ikke bruk hageslangen til rengjøring, det kan skade pumpen.

Akkurat som bilen din, trenger også varmepumpa service med jevne mellomrom. Det anbefales å få utført service annethvert år. Hvis du hører rare lyder eller merker at varmepumpen ikke varmer like godt som før, bør du bestille service umiddelbart.

NTE selger flere varianter av varmepumper – fra små til kraftige. Våre priser inkluderer ferdig montering utført av din nærmeste JM Hansen-avdeling (tidligere NTE Elektro).

Vi tilbyr dessuten rentefri delbetaling uten ekstra kostnad til deg som er strømkunde hos oss, eller som ønsker å bli det.

Spar strøm. Varmepumper bruker langt mindre strøm enn den avgitte varmeeffekten. Dermed får du mye energi tilbake og samtidig redusert strømkostnadene dine.

Spar miljøet. Bruk av varmepumpe er bedre for miljøet enn oppvarming med olje og gass. Varmepumpe gir mindre lokal forurensing enn oppvarming med ved.

Få bedre inneklima. Våre varmepumper sirkulerer lufta godt og filtrerer bort støvpartikler, bakterier og til og med virus. I tillegg får du en behagelig og jevn innetemperatur.

Avkjøl lufta på varme dager. Våre varmepumper har aircondition, slik at du også kan få behagelig innetemperatur på de varme dagene.

Lang levetid

Rengjør filtrene regelmessig

Beskytt utedelen

Ikke glem service på varmepumpa!

Finn din varmepumpe hos oss!

Oppsummert: Hvorfor velge varmepumpe?