Faktura

Ofte stilte spørsmål og emner relatert til faktura

Alle strømkunder i Norge betaler for elsertifikater. Det er en lovpålagt kostnad som støtter produksjonen av fornybare energikilder som vannkraft, solenergi og vindkraft.

Selv i vannkraftlandet Norge kommer bare halvparten av all energien vi bruker fra fornybare kilder. Resten av energien vi bruker kommer fra energikilder som bidrar til å øke Co2-innholdet i atmosfæren, for eksempel olje, naturgass og kull.

For å oppmuntre kraftprodusenter til å investere i fornybar energi, går inntektene fra elsertifikatene til kraftprodusenter som produserer fornybar energi.

Elsertifikatordningen er altså en økonomisk støtteordning som gjør det mer lønnsomt for kraftprodusenter å investere i kraftproduksjon basert på vann, vind, sol og bioenergi.

Kostnadene for elsertifikat inngår i strømprisen.

Opprinnelsesgarantier er en merkeordning for elektrisitet for å vise strømkunden at en mengde kraft er produsert fra en spesifisert energikilde. Ved kjøp av opprinnelsesgaranti er du med å støtte produksjon av fornybar energi ved at vi garanterer at det produseres like mye fornybar energi i våre vannkraftverk som det du bruker.

Her kan du lese mer om opprinnelsesgarantier (nve.no).

Strømprisen bestemmes av samspillet mellom tilbud og etterspørsel i markedet. Strømleverandørene kjøper strøm på den nordiske strømbørsen, Nord Pool, og selger den videre til sine kunder.

Merk at strømprisen på Nord Pool er oppgitt uten moms.

Dersom du har eFaktura vil du ha tilgang til dine faktura i nettbankens eFakturaarkiv. I banken blir de liggende 17 måneder bak i tid.

Du kan også se fakturaene dine og laste ned kopi av faktura fra Mitt NTE på mittnte.nte.no.

Når det gjelder fakturering, er det vanlig å vise gjennomsnittet av spotprisen gjennom hele måneden. Dette er fordi det gir en mer nøyaktig refleksjon av forbrukerens faktiske energiforbruk over en gitt periode. Det er viktig å merke seg at strømforbruket varierer fra person til person. Derfor kan din gjennomsnittspris være annerledes enn naboens.

Med vår app, “Mitt NTE”, kan du enkelt følge med på prisen time for time, og justere forbruket ditt til når strømmen er billigst. Men husk, det er ikke anbefalt å bruke unødvendig mye strøm på natten bare for å spare penger. Bruk sunn fornuft og balanser forbruket ditt på en bærekraftig måte.

Ønsker du å endre fakturaadresse for strømavtalen din, kan du melde fra via kontaktskjema.

Fra februar 2024 ser strømfakturaen fra NTE litt annerledes ut enn før. Vårt mål har vært å gjøre den mer oversiktlig for deg. Hvis du likevel lurer på noe som har med den nye fakturaen å gjøre, har vi laget en forklaring på de ulike elementene her.

NTE er forpliktet til å sende deg fakturagrunnlaget, og AvtaleGiro er ikke en erstatning for dette. AvtaleGiro er en avtale mellom deg og banken din for automatisk trekk av fakturabeløp.

For å unngå å motta fakturagrunnlaget i posten, kan du opprette en eFaktura i tillegg til AvtaleGiro. eFaktura er en gratis og digital løsning som gir deg en oversiktlig faktura i nettbanken din.

Skrur du av hovedsikringen, skrur du samtidig av strømtilførselen til måleren. Det fører til at du får en stipulert strømregning fra oss.

Bruk heller den oransje knappen til høyre på måleren. Trykk en gang til "OFF HE*E" kommer opp på skjermen, så hold inn knappen i 6 sekunder til du hører et kraftig klikk. Ved å bruke skjermknappen har nettselskapet fremdeles kontakt med måleren din. Samme prosedyre brukes for å koble til strømmen igjen. Tekst i skjermbildet ved siden av den oransje knappen er da: "ON HE*E".

PS! Skjermknappen må aldri benyttes for å stenge strømmen når det skal utføres elektrisk arbeid i din bolig/fritidsbolig. Da må du ta sikringen.

Det er flere mulige grunner til at du ikke har mottatt fakturaen din. Vi pleier å sende ut fakturaer i løpet av første halvdel av hver måned. Fakturadatoen kan variere, da den avhenger av når vi mottar nødvendig informasjon fra nettselskapene. Hvis du ble kunde i første halvdel av måneden, er det mulig at vi ikke rakk å inkludere deg i denne faktureringsrunden. I så fall vil du motta en faktura for litt over en måned neste gang.

Du kan finne en kopi av fakturaen din i vår app “Mitt NTE”, på vår nettside: https://mittnte.nte.no/, eller i nettbanken din (i eFaktura-arkivet). Hvis du fortsatt er usikker på om du har mottatt fakturaen eller ikke, vennligst ta kontakt med vår kundeservice. Du kan chatte med oss på vår nettside eller på Facebook, bruke vårt kontaktskjema, eller ringe oss på 741 50 200.

Du finner tidligere fakturaer i Mitt NTE-appen eller webversjonen. Under "Meg" - "Fakturaoversikt". Klikk på fakturaen du ønsker å laste ned og klikk "last ned faktura".

Hvis du ønsker en eller flere kopier av fakturaen sendt fra vår kundeservice, vil det koste 49 kroner per henvendelse.

Har du ikke appen enda? Her kan du lese mer om appen og laste den ned.

Obs: Ved første gangs bruk av appen, opprett en bruker med telefonnummer og fødselsdato. Dette må samsvare med kontaktinformasjonen til deg som er registrert på strømavtalen.

I vårt gamle fakturasystem var det mulig å knytte et KID-nummer til hver fakturaavtale som du som strømkunde hadde. I våre nye systemer fra februar 2024 er KID-nummeret knyttet til kundenummeret ditt. Derfor kan vi ikke lenger lage separate avtalegiroer til dine ulike kontoer.

Har du en produktpakke som inkluderer både internett og tv, så vil du bli fakturert for en totalpris på produktpakken. Mange har avtale med sin arbeidsgiver om å få dekt utgiftene til internett, og trenger derfor en bekreftelse fra sin tjenesteleverandør på internettkostnaden i produktpakken.

Her kan du laste ned bekreftelsen som gjelder for Altibox Standard, Altibox Pluss og Altibox Extra. For andre priser, finner du informasjon nederst på side 2 av din faktura. Informasjonen starter med: "Internett utgjør X% av total pakkepris…". Tilhører du et borettslag med tjenester fra oss, vennligst ta kontakt med kundesenteret vårt.

Altibox Standard 1286 (.pdf)

Altibox Pluss og Extra 1786 (.pdf)

Altibox Standard 1329 (.pdf)

Altibox Pluss og Extra 1829 (.pdf)

Altibox Pluss og Extra 1889 (.pdf)

Altibox Standard 1389 (.pdf)

Altibox Fritidspakke 1029 (.pdf)

Altibox Fritidspakke 829 (.pdf)

Altibox Fritidspakke 729 (.pdf)

Dersom du har eFaktura vil du ha tilgang til dine faktura i nettbankens eFakturaarkiv. I banken blir de liggende 17 måneder bak i tid. Du kan også se fakturaene dine og laste ned kopi av faktura fra Altibox Mine Sider.

Hvis du ikke har andre forfalte fakturaer, kan du fram til forfallsdato utsette betalingsfristen på din faktura med opp til 14 dager. Du kan utsette betaling av opp til 10.000 kroner.

Du endrer selv forfallsdato i din nettbank etter avtale.

Logg inn på "Mine sider" for å utsette betalingsfristen på din faktura eller ta kontakt med kundeservice.

Forklaringen er enkel: Det faktureres alltid mer enn én måned på første faktura.

Ved å se på side 2 av fakturaen din kan du se fakturagrunnlaget og for hvilken periode den gjelder for. Da vil det stå oppført dato sammen med grunnlaget for totalbeløpet.

Har du spørsmål vedrørende faktura, klikk her

Du finner tidligere fakturaer på Altibox Mine Sider, under Konto - "Faktura". Her kan du også opprette AvtaleGiro. Du vil også finne kopi av fakturaen din i eFaktura-arkivet i nettbanken din, dersom du mottar eFaktura.

Hvis du ønsker en eller flere kopier av fakturaen sendt fra vår kundeservice, vil det koste 59 kroner per faktura.

Faktura

Strøm

Tv og internett