Personvern og dine rettigheter

Vi i NTE er opptatt av å beskytte personopplysningene dine og å sikre at du har kontroll over hvordan de behandles. I henhold til gjeldende personvernlovgivning har du flere rettigheter som gir deg mulighet til å få innsyn, be om retting, sletting og mer. Nedenfor finner du en oversikt over disse rettighetene, samt hvordan du kan utøve dem.

Du har rett til å anmode om innsyn i personopplysningene vi behandler om deg. Dette innebærer at vi skal bekrefte om vi behandler personopplysninger om deg, og gi deg informasjon om hvordan denne behandlingen foregår.

På forespørsel vil vi også gi deg en kopi av de personopplysningene vi har registrert om deg.

Du har rett til å be om retting av ufullstendige eller feilaktige personopplysninger vi har registrert om deg. Dette sikrer at opplysningene vi behandler er korrekte og oppdaterte.

Vi kan i noen tilfeller be om dokumentasjon for å verifisere riktigheten av de nye opplysningene du gir oss. Det er viktig å merke seg at enkelte opplysninger som inngår i historikk, ikke alltid kan endres fullstendig.

Dersom vi tilbyr en løsning hvor du selv kan oppdatere opplysninger, for eksempel gjennom en brukerkonto, oppfordrer vi deg til å bruke denne muligheten.

Du har rett til å anmode om sletting av personopplysninger som vi ikke lenger har et behandlingsgrunnlag for. Dette inkluderer tilfeller der:

Du har protestert mot behandlingen av opplysningene, og protesten er tatt til følge.

Personopplysningene har blitt samlet inn eller behandlet på en måte som er i strid med lovgivningen.

Gjeldende lov pålegger oss å slette opplysningene.

Vi gjør oppmerksom på at det kan finnes lovbestemmelser som gir oss plikt til å oppbevare opplysningene i visse situasjoner. Dersom vi ikke kan etterkomme din anmodning om sletting, vil vi informere deg om årsaken.

Når opplysningene dine er slettet, kan de ikke gjenopprettes. Derfor er det ditt ansvar å sørge for å lagre nødvendige opplysninger før du ber om sletting.

Du har rett til å protestere mot behandlingen av personopplysningene dine dersom behandlingen er basert på vår berettigede interesse eller en tredjeparts berettigede interesse. For at protesten skal tas til følge, må den begrunnes i din spesifikke situasjon.

Vi vil gjennomføre en grundig vurdering av din protest opp mot våre legitime interesser. I enkelte tilfeller kan våre interesser veie tyngre enn dine rettigheter og friheter, for eksempel dersom behandlingen er nødvendig for å ivareta viktige formål. Dersom protesten godtas, vil vi stanse behandlingen av opplysningene dine.

Du har rett til å anmode om at behandlingen av personopplysningene dine begrenses i visse situasjoner, frem til vi kan dokumentere lovhjemmel for behandlingen. Dette kan innebære at vi midlertidig stanser behandlingen av opplysningene dine uten å slette dem.

Du kan be om begrensning av behandlingen dersom:

Du mener opplysningene er uriktige: Behandlingen begrenses frem til vi har verifisert opplysningenes riktighet.

Behandlingen er ulovlig, men du ikke ønsker sletting: I slike tilfeller kan du kreve begrensning i stedet for sletting.

Opplysningene ikke lenger er nødvendige for oss, men du trenger dem: For eksempel hvis du har behov for opplysningene i forbindelse med rettslige krav.

Du har protestert mot behandlingen: Behandlingen begrenses mens vi vurderer om vi har tilstrekkelig grunnlag for å fortsette.

Vi vil informere deg dersom behandlingen blir begrenset, samt om det er mulig å gjenoppta behandlingen etter en vurdering.

Du har rett til å motsette deg at personopplysningene dine behandles gjennom helt automatiserte prosesser, inkludert profilering, dersom slike prosesser medfører juridiske eller betydelige konsekvenser for deg.

Unntak gjelder dersom:

Den automatiserte behandlingen er nødvendig for å oppfylle en avtale mellom deg og oss.

Du har gitt ditt uttrykkelige samtykke til slik behandling.

Dersom du ønsker å protestere mot automatiserte avgjørelser eller profilering, kan du kontakte oss for å utøve denne rettigheten. Vi vil vurdere saken grundig og sikre at rettighetene dine ivaretas.

Du har rett til å anmode om at personopplysningene dine overføres til deg selv eller en tredjepart som du utpeker. Disse opplysningene vil bli utlevert i et strukturert, alminnelig brukt og maskinlesbart format.

Denne rettigheten gjelder under følgende forutsetninger:

Opplysningene det anmodes om, er oppgitt av deg.

Behandlingen av opplysningene er basert på samtykke eller nødvendig for å oppfylle en avtale.

Behandlingen skjer ved hjelp av automatiserte metoder.

Vi vil sørge for at overføringen skjer på en trygg og sikker måte, i tråd med gjeldende regelverk.

Dersom behandlingen av dine personopplysninger er basert på ditt samtykke, har du rett til å trekke tilbake dette samtykket når som helst. Tilbaketrekningen vil gjelde fremtidig behandling, og vil ikke påvirke lovligheten av behandlingen som allerede er utført før samtykket ble trukket tilbake.

Hvis du ønsker å trekke tilbake samtykket ditt, kan du kontakte oss for veiledning og videre oppfølging.

Dersom du ikke er fornøyd med hvordan vi har behandlet en henvendelse eller en forespørsel knyttet til dine personopplysninger, oppfordrer vi deg til å kontakte oss på personvern@nte.no. Vi vil gjøre vårt beste for å finne en løsning og besvare henvendelsen din så raskt som mulig, og senest innen én måned.

Hvis du fortsatt ikke er fornøyd med vår håndtering, har du rett til å klage til Datatilsynet. Vi bistår deg gjerne med informasjon om hvordan du kan kontakte dem.

For å utøve dine rettigheter, eller hvis du har spørsmål om vår behandling av personopplysninger, kan du:

Kontakte vår kundeservice.

Henvende deg til vårt personvernombud.

Kontaktinformasjon for personvernombud

Åsmund Kjeldstad Lie

Nord-Trøndelag Elektrisitetsverk AS

Postboks 2551

7736 Steinkjer

E-post: personvern@nte.no

Personvern og dine rettigheter

Personvern og dine rettigheter

Kontaktinformasjon