Tilfredsstillende NTE-resultat tross svært lave kraftpriser

Svært lave kraftpriser, god drift og fortsatt kundevekst preger NTEs halvårsresultat. Resultat etter skatt ble 283 millioner, mot 469 millioner i samme periode i fjor. – Vi er fornøyde med resultatet sett i lys av de svært lave kraftprisene vi har hatt nord for Dovre, sier konsernsjef i NTE Christian Stav. -God kraftforvaltning gjør at vi har oppnådd en kraftpris som er 82% høyere enn spotprisen i vårt område. Med de svært lave kraftprisene bidrar dessuten telekom- og nettvirksomheten betydelig til et tilfredsstillende halvårsresultat, sier Stav. Jeg er også fornøyd med at kundeveksten fortsetter og at vi nå ser resultater av omstillingsarbeidet som er gjennomført både i NTE Elektro og i NTE Marked, fortsetter Stav.

Kraftproduksjonen de seks første månedene var langt høyere enn for samme periode i fjor. Spotprisene på kraft var samtidig svært lave i hele perioden. Første halvår var den gjennomsnittlige spotprisen for NTEs produksjon 11 øre/kWh, mot 43 øre/kWh samme periode i fjor. NTEs produksjonsområder for kraft har så langt i 2025 hatt de laveste kraftprisene i både Norden og Europa. God kraftforvaltning gjør at NTE første halvår likevel har oppnådd en kraftpris som er 82% høyere enn spotprisen i vårt område.

NTE fortsetter sin kundevekst også i 2025. NTE har nå over 108 000 strømkunder og mer enn 83 000 telekomkunder. – Samtidig som vi har vekst, er det en utfordrende markedssituasjon. Levekostnadene har økt og rentene er høye, noe som påvirker økonomien til våre kunder. Til tross for dette oppnår både NTE Telekom, NTE Elektro og NTE Marked et bedre resultat i år enn i fjor, sier Christian Stav.

NTE oppnådde i første halvår et driftsresultat på 438 millioner, mot 731 millioner samme periode i fjor. Hovedårsaken til nedgangen er de lave kraftprisene. Samtidig er første halvår preget av positive verdiendringer på NTEs kraft- og valutakontrakter.

NTE-konsernets skattekostnad ble 44 millioner kroner første halvår, mot 237 millioner for samme periode i fjor.

NTE investerte over 192 millioner kroner i grønn fornybar energi og fiberbasert bredbånd første halvår. I tillegg til dette kjøpte NTE aksjene i vindparkene Kvitfjell og Raudfjell. Vindparkene gir en årsproduksjon på 750 GWh, noe som tilsvarer årsforbruket til ca. 105.000 innbyggere.

I første halvår fortsatte vi også arbeidet med å vurdere mulighetene for produksjonsøkninger ved eksisterende vannkraftanlegg i Trøndelag. I tillegg har NTE etablert et samarbeid sammen med Salten Kraftsamband for utvikling av vindkraft i Trøndelag og nordover.

For ytterligere kommentarer kan konsernsjef Christian Stav kontaktes på tlf 905 18 202.

NTE har oppnådd et tilfredsstillende halvårsresultat til tross for svært lave kraftpriser. Resultatet etter skatt ble 283 millioner kroner, sammenlignet med 469 millioner kroner i samme periode i fjor. Konsernsjef Christian Stav fremhever god kraftforvaltning og betydelig bidrag fra telekom- og nettvirksomheten som nøkkelfaktorer for det positive resultatet.

Tilfredsstillende NTE-resultat til tross for svært lave kraftpriser

Halvårsrapport 2025