Lys opp jula med LED

Juletrelys både innendørs og utendørs, lyslenker i busker og trær eller på verandaen, julestjerner, lysende nisser og reinsdyr og dørkranser med lys. Det er lite som er hyggeligere nå før jul enn å lyse opp i mørket!

Enten du foretrekker den amerikansinspirerte stilen med blinkende lys i regnbuens farger eller en enklere stil, er det mye å velge mellom i butikkene. Så og si all julebelysning som selges nå har LED-lys - og det kan du være glad for! Se bare alle fordelene med LED-lys:

lyspærene har hele 50 000 timer levetid

når LED-pærene blir eldre, slutter de ikke å lyse; de lyser heller svakere

LED-pærene gir like mye lys, men bruker bare en liten del av strømforbruket

LED-pærene er mer effektive enn halogenpærer

LED-pærer fins i all verdens farger

LED-pærer tåler kulda, og derfor egner de seg svært godt til utebelysning

Tenk sikkerhet

Uansett hvilke LED-produkter du lyser opp mørketida med, er det viktig å tenke sikkerhet. Koble lysene til en utendørs stikkontakt. Må du bruke skjøteledning for å få lyst opp der du vil, må du bruke en som er godkjent for utendørs bruk. Det samme gjelder selve belysningen; sjekk at de kan brukes utendørs.

Tenk pris

Selv om LED-produktene trekker lite strøm, er det alltid greit å følge med på strømprisene. Kanskje lønner det seg å slå av lysene hvis strømprisen går i taket en time?

Følg med på strømprisene i appen, så får du ingen ubehagelige overraskelser.

Vi ønsker alle en lys og hyggelig førjulstid!