Enorm innsats ga Lysøysund Idrettslag 50 000 kroner

- Vi er gode på å hjelpe hverandre her. Både slekt, venner, naboer, kollegaer og hyttefolk har stemt på oss, sier lagleder Siw Snåsøy.

Skal lage ballbinge i sentrum av Lysøysund

Pengene har laget tenkt å bruke på en ballbinge. - Denne konkurransen har skapt et voldsomt engasjement i laget, og har bidratt til at samholdet i laget har blitt veldig styrket. Med så mye penger som vi får nå, blir det veldig god hjelp til å få til en ballbinge som vi skal ha i sentrum av Lysøysund, sier kasserer Ole Jakobsen.

Rekordhøyt engasjement

Den siste uka har 155 lag og foreninger fra «Midtre Trøndelag» konkurrert om 200 000 kroner i Laget Mitt, og hele 33 000 stemmer er avgitt, sier sponsorsjef i NTE, Lise Musum Stangvik.

Årets konkurranse var knivskarp. Lysøysund Idrettslag og En hjelpende hånd i Trøndelag fulgte hverandre tett hele tiden og på det tetteste skilte det bare 30 stemmer. Men det var Lysøysund IL som trakk det lengste strået, med 4545 stemmer. En hjelpende hånd i Trøndelag endte på 4192.

Vinnerne av Instagramkonkurransen ble IL Varden Turn fra Meråker og Haraldreina og Kvislabakken skolekorps som fikk 10 000 hver. I tillegg ble Skogn IL Fotball og Skogn Jenter-13 Håndball trekt ut som tilfeldige vinnere, som også får 10 000 kroner hver.

Her er en oversikt over alle vinnere

plass (50.000 kr): Lysøysund Idrettslag

plass (30.000 kr): En hjelpende hånd i Trøndelag

plass (20.000 kr): Skatval skolemusikk

plass (10.000 kr): Dyrebeskyttelsen Norge Nord-Trøndelag

plass (10.000 kr): Innherred Motorsportklubb

plass (10.000 kr): Haraldreina og Kvislabakken skolekorps

plass (10.000 kr): Ørland Turnforening

plass (10.000 kr): Stjørdal Drilltropp

plass (10.000 kr): Vivace barne- og ungdomskor

Vinnere av Instagram-konkurransen

(10.000 kr): IL Varden Turn

(10.000 kr): Haraldreina og Kvislabakken skolekorps

Vinnere av tilfeldig trekning under livesending

(10.000 kr): Skogn IL Fotball

(10.000 kr): Skogn Jenter-13 Håndball

Trykk her for å se full resultatliste