Henter mer kraft fra et allerede regulert vassdrag

Vannkraft er fornybar, ren og forutsigbar energi. NTE har levert vannkraft i over hundre år, og vi skal fortsette å produsere lokal energi og dermed bidra til et klimanøytralt Trøndelag.

Vi eier og drifter 19 vannkraftverk i Trøndelag og Nordland, og med Skurdalsåa i Meråker er vi oppe i 20.

Dette siste prosjektet er et eksempel på hvordan NTE kontinuerlig arbeider med å modernisere og forbedre kraftproduksjonen for å møte fremtidens energibehov på en bærekraftig måte.

Follafoss kraftverk er NTEs første, og ble satt i drift i 1923. Kraftverket, som ligger i Steinkjer kommune, er fremdeles i full drift. >

NVE ga konsesjon til Skurdalsåa kraftverk allerede i 2017. Opprinnelig skulle stasjonen bygges i fjell, men i 2024 søkte NTE om å få bygge den i dagen i stedet. Samtidig skal slukeevnen økes – det vil si at turbinene skal kunne svelge unna og nyttiggjøre seg større mengder vann.

Denne endringen vil redusere inngrep i naturen samt mengden tippmasser. Samtidig blir kostnaden per kilowattime mindre, og sjansen for at prosjektet realiseres blir større.

Skurdalsåa kraftverk vil utnytte fallet fra den regulerte Skurdalsjøen og ned til eksisterende bekkeinntak i Skurdalsåa. Kraftverket vil ha en årlig produksjon på 12,8 GWh. Dette tilsvarer forbruket til omtrent 660 husstander.

Som nevnt innledningsvis: Når NTE nå utvikler det nye kraftverket, vil vannet utnyttes tre ganger. Først gjennom Skurdalsåa kraftverk, deretter Tevla pumpekraftverk og til slutt Meråker kraftverk.

Les mer om hvordan vi i NTE produserer energi.

Det er leverandøren Hywer som på vegne av NTE Energi nå søker om planendringen fra forutsetningene gitt i konsesjonen fra 2017. NTE ønsker altså å bygge kraftstasjonen ute i dagen på kote 535 vest for Skurdalsåa samt øke slukeevnen fra 2,26 m³/s til 3,8 m³/s.

For mer informasjon om konsesjonen og de planlagte endringene, kan du besøke NVEs nettsider.

NVE meiner kraftverket kan vere eit positivt bidrag til at Norge oppfyller sine politiske målsetjingar knytt til fornybar energiproduksjon. I tillegg vil kraftverket gi ein betre utnytting av eit vassdrag som allereie er regulert. Skurdalsåa kraftverk vil samtidig kunne gi inntekter til søkjar, grunneigarar og kommune, og bidra til lokal verdiskapning.

Vannkraft i hundre år

Reduserer inngrep i naturen

– Et positivt bidrag