Kunstig intelligens i hverdag og arbeid

Hva er egentlig kunstig intelligens?

For mange kan begrepet "kunstig intelligens" virke abstrakt og teknisk, men i bunn og grunn handler det om dette: La datamaskiner lære fra enorme mengder data og deretter ta beslutninger basert på mønstre de gjenkjenner.

I motsetning til tradisjonelle dataprogrammer som kun følger forhåndsbestemte regler, kan mange KI-systemer hele tiden trenes på ny data og enkelt justeres for å forbedres over tid.

Mange setter i dag likhetstegn mellom språkmodeller (for eksempel ChatGPT) og KI. En språkmodell er en type kunstig intelligens som kan forstå og skrive tekst. De nyeste modellene kan faktisk resonnere på nesten samme måte som et menneske. Men KI er mye mer enn bare språk – det brukes også i spill, selvkjørende biler, bildegenerering, helse, musikk og mye mer.

KI i hverdagen

De fleste tenker kanskje ikke over hvor utbredt KI allerede er. Men når du bruker en stemmeassistent som Siri eller Google Assistant, er det KI som tolker og forstår det du sier. Når du får en anbefaling på Spotify basert på hva du tidligere har lyttet til, er det kunstig intelligens som analyserer musikksmaken din.

Selv når du skriver en melding og telefonen din foreslår ord før du rekker å skrive dem ferdig, er det KI som er på jobb.

Disse systemene er utviklet for å gjøre hverdagen enklere, men også i næringslivet har kunstig intelligens vist seg å være et kraftig verktøy for å forbedre effektivitet, kutte kostnader og øke sikkerheten.

Hvordan NTE bruker kunstig intelligens

I en bransje hvor teknologien utvikler seg raskt, er det avgjørende å ta i bruk verktøy som gjør det mulig å håndtere store mengder data og komplekse operasjoner.

NTE Telekom leverer fiberbredbånd, underholdningstjenester, nettverkstjenester og datasentertjenester. For å ivareta kundene best mulig, har vi et eget kundesenter og et døgnbemannet nettverksovervåkningssenter.

Vi bruker kunstig intelligens for å forbedre både interne prosesser og kundeopplevelser:

En av de viktigste bruksområdene er chatboter. Disse KI-baserte assistentene er utviklet for å gi raske, presise svar på spørsmål om våre tjenester. De hjelper både kunder og ansatte med å finne informasjon – uten å måtte vente på menneskelig betjening. Dette betyr kortere svartid og mer effektive løsninger på vanlige problemer.

Et annet område hvor KI utgjør en stor forskjell, er analyse av loggfiler. Hver dag sender flere tusen systemer og nettverksutstyr i NTE til sammen millioner av linjer med informasjon om hva skjer på hver enkelt enhet. En manuell gjennomgang og analyse av dette er i praksis umulig. Ved å bruke KI kan vi derimot raskt identifisere avvik, feil og sikkerhetstrusler fra denne informasjonen. Ofte kan vi på den måten oppdage problemer før de eskalerer til større feil. I tillegg gir KI oss bedre innsikt i ytelsen i fibernettet. Dermed kan vi gjøre oppgraderinger til riktig tid og på riktig sted, noe som gir økt driftsstabilitet til kundene våre.

Vi har også tatt i bruk KI i overvåkingskameraer for å forbedre sikkerheten i våre nodehytter. Disse små husene er spredt rundt i hele Trøndelag og inneholder kritisk nettverksutstyr og massevis av fiberkabler. KI-systemet analyserer videostrømmer i sanntid og kan oppdage uvanlige eller potensielt farlige situasjoner. Dersom noe farlig eller mistenkelig skjer, sender KI-en en alarm til vårt operasjonssenter, slik at vi kan reagere umiddelbart. Dette gir en langt mer effektiv overvåking enn tradisjonelle kameraer som krever kontinuerlig menneskelig oppfølging.

Hva betyr denne teknologien for deg?

Kunstig intelligens er ikke en trend som forsvinner, men en teknologi som bare vil bli mer integrert i samfunnet. Enten du er student, jobbsøker eller allerede i arbeidslivet, er det viktig å forstå hvordan KI påvirker verden rundt deg.

Dette betyr ikke at alle må bli eksperter på maskinlæring eller språkmodeller. Likevel vil nok en grunnleggende forståelse av hvordan KI kan brukes være en fordel i årene som kommer. Akkurat som det i dag er en selvfølge å kunne bruke internett og smarttelefoner, vil det bli stadig viktigere å vite hvordan KI-verktøy kan brukes og hvilke muligheter de gir.

Hos NTE Telekom bruker vi kunstig intelligens til å gjøre våre tjenester smartere, raskere og mer pålitelige. Men denne teknologien stopper ikke her – utviklingen går raskt, og vi står bare ved begynnelsen av hva som er mulig.

Er du nysgjerrig på hvordan KI kan brukes i praksis? Vi i NTE ser alltid etter dyktige folk som vil være med på å forme fremtidens teknologiløsninger. Ta gjerne type: entry-hyperlink id: 5Y6ulZ6VU5tPuhwF7iNhEG!

Hva er egentlig kunstig intelligens?

KI i hverdagen

Hvordan NTE bruker kunstig intelligens

Chatboter

Loggfiler

Overvåkingskameraer

Hva betyr dette for deg?

Ønsker du å jobbe med KI?