NTE Telekom skal bidra til at alle trøndere har tilgang til digital infrastruktur i verdensklasse, enten de bor i byen eller på bygda. Virksomheten bygger og drifter fiberbredbånd og leverer fiberkapasitet, innhold og tjenester til privathusholdninger, offentlig virksomhet og bedrifter.

NTE Telekom har om lag 87 000 kunder og eier også Verdal Kabel-TV AS. Gjennom utbygging av fibernett og utvikling av digitale tjenester bidrar virksomheten til økt kapasitet, sikkerhet og beredskap i et stadig mer digitalisert samfunn.

Tilgang til raskt og stabilt internett er i dag like grunnleggende som tilgang til strøm, vann og vei. NTE Telekom arbeider derfor kontinuerlig med å utvikle stabile, sikre og framtidsrettede kommunikasjonsløsninger for kunder i hele Trøndelag.

Virksomheten kombinerer høy kompetanse, lokal tilstedeværelse og døgnbemannet nettverksovervåking for å sikre høy oppetid og stabile tjenester. Kundetilfredshet er også et viktig satsingsområde, og i 2025 toppet NTE Telekom igjen EPSIs kundetilfredshetsundersøkelse for bedriftskunder på bredbånd.

Gjennom «bygdefiber» har NTE Telekom bidratt til å bygge digital infrastruktur i områder der det ellers ikke ville vært økonomisk forsvarlig å bygge fiber. Målet er å gi flere mulighet til å bo, arbeide og drive virksomhet der de ønsker, samtidig som vi styrker beredskap, sysselsetting og samfunnsutvikling i hele Trøndelag.

NTE Telekom

Bo og jobbe der du vil

Odd-Eirik Grøttheim