Slik leser du NTEs strømfaktura

På fakturaens første side, finner du en oversikt over dine kostnader for måneden som har vært.

Det grønne feltet oppe til høyre viser hva du skal betale når og til hvilken konto.

Det blå feltet viser ditt kundenummer samt fakturanummeret.

På fakturaens andre side, finner du alle detaljer knyttet til strømavtalen din. Har du flere strømavtaler, for eksempel på hytta, vil de komme på en egen faktura.

Detaljene for hver avtale er delt opp i strøm og nettleie, og det er under nettleie du finner informasjon om strømstøtte/norgespris:

Under overskriften strøm finner du

Spotpris = Hvor mye strøm du har brukt, og prisen per kilowattime (kWh). Med en spotprisavtale betaler du det strømmen koster den timen du bruker den. For enkelthets skyld, er det et gjennomsnitt av disse timeprisene som vises her. Det er derfor prisen du ser på fakturaen kan avvike fra strømprisene du har hatt gjennom måneden.

Påslag = Et pristillegg som kan variere etter hvilken strømavtale du har med oss. Påslaget utgjøres av x øre pr kWh du bruker. (Ørepåslaget var tidligere bakt inn i strømprisen.)

Fastbeløp = Det faste tillegget knyttet til din strømavtale. Dette er likt hver måned.

Har du vervet venner og familie blir dette trukket fra under overskriften strøm. Om beløpet for vervingen er høyere enn strømkostnadene dine, blir resterende trukket fra nettleien. Er beløpet for vervingen større enn både strøm- og nettleiekostnader, blir restbeløpet trukket fra på neste faktura.

Under overskriften nettleie finner du

Kapasitet = Regnes ut fra snittet av de tre timene du brukte mest strøm, fordelt på tre ulike dager denne måneden. Snittet av disse timene plasserer deg i en trappetrinnsmodell som bestemmer hvor mye du skal betale.

Energiledd = En sum du betaler per kWh du bruker. Energileddet er ofte rimeligere på natten og i helgene.

Vanlig strømstøtte/Midlertidig strømstønad/Norgespris*

Forbruksavgift = En avgift på forbruk av elektrisk kraft som alle husholdninger betaler.

Avgift Energifondet = En lovpålagt innbetaling til Energifondet.

*Norgespris er ikke en strømavtale, men en statlig støtteordning du kan bestille på elhub.no. Når strømprisen er høyere enn 50 øre/kWh, betaler staten differansen – er strømprisen lavere enn 50 øre/kWh, betaler du differansen. Les mer om norgespris her.

Ønsker du mer informasjon om nettleien, ta kontakt med nettselskapet ditt.

Faktura side 1 og 2

Detaljer strøm

Detaljer nettleie