Alcoa og NTE inngår kraftavtale for Mosjøen

Den signerte kontrakten kommer på toppen av de fire vindkraftavtalene og den ene Statkraft-avtalen Alcoa Mosjøen allerede har inngått. Den nye avtalens hensikt er å restrukturere og øke prissikringen ved verket.

Leveransen tilsvarer et årlig kontraktsvolum på om lag 525 GWh, og avtaleperioden strekker seg fra juli 2025 til utgangen av desember 2028.

«Vi ser dette samarbeidet som en sterk og fremtidsrettet avtale som støtter vår ambisjon om å bidra til en mer bærekraftig og konkurransedyktig industri i Norge. NTE ønsker å styrke regional industri og lokalsamfunn gjennom levering av fornybar energi i form av skreddersydde kraftforsyningsavtaler for bedrifter med høyt strømforbruk. Disse avtalene gir industrikunder forutsigbarhet både i volum og pris, og bidrar til å redusere risikoen forbundet med hyppige prissvingninger i energimarkeder,» sier Inge Forseth, Administrerende Direktør for NTE Energi.

«I aluminiumsbransjen er det en klar sammenheng mellom strømpriser og konkurranseevne. Alcoa Mosjøen har allerede en solid kraftavtale-portefølje med vindkraft- og vannkraftavtaler. Ved å gå inn i disse avtalene forbedrer vi avtalestrukturen vår ved å få bedre prisforutsigbarhet, noe som gjør det mulig å investere enda mer i verket fremover,» sier regionssjef Tor Arne Berg.

Om Alcoa Norway AS

Alcoa Mosjøen består av en anodefabrikk, elektrolysehaller og støperi og produserer valseemner og støpelegeringsbolter av aluminium. Mosjøen har omtrent 670 heltidsansatte, men sysselsetter betydelig flere når man regner inn underleverandører. Verket produserer rundt 200 000 tonn primæraluminium og 300 000 tonn anoder årlig. Aluminium eksporteres til EU mens anodene benyttes i egen produksjon og til Alcoas aluminiumsverk på Island, Fjardaál. Alcoa Mosjøen er Nord-Norges største landbaserte bedrift i antall ansatte og omsetning. Alcoa Mosjøen er Norges nordligste aluminiumsverk.

Kontaktinfo

Alcoa: Ole Løfsnæs, Nordic Energy Director, Alcoa Norway AS E-post: ole.lofsnaes@alcoa.com Mobil: +47 976 90 478

Om NTE Energi AS

NTE Energi er et ledende energiselskap med fokus på produksjon og distribusjon av fornybar energi. Selskapet har en betydelig tilstedeværelse i Trøndelag og Nord-Norge, hvor de produserer omtrent 4,8 TWh fornybar energi årlig. NTE er også involvert i utvikling og forvaltning av energiinfrastruktur, samt tilbyr produkter og tjenester som fremmer overgangen fra fossilt til fornybart. Les mer om NTE Energi AS.

Kontaktinfo

NTE: Inge Forseth, Administrerende Direktør, NTE Energi AS E-post: Inge.forseth@nte.no Mobil: +47 971 95 697

Alcoa og NTE inngår kraftavtale for Mosjøen

Alcoa og NTE inngår kraftavtale for Mosjøen