Nye Strømvarselet

NTE har et av landets største og mest kompetente kraftforvaltningsmiljøer. De jobber med kraft, balansehåndtering, prissikring og opprinnelsesgarantier. Et par ganger i måneden utarbeider dette fagmiljøet et fyldig strømvarsel – blant annet basert på værprognoser. Det oppdaterte varselet finner du her på denne nettsiden.

Strømprisene i Norge påvirkes først og fremst av balansen mellom tilbud og etterspørsel på kraft. Nivået i vannmagasinene, værforhold og strømforbruk er viktige faktorer. I tillegg påvirkes prisene av europeiske kraftpriser, gass- og CO₂-kostnader og kapasiteten i strømnettet.

Hydrologisk balanse ved slutt uke 30, forventes å bli ca. 18,5 TWh under normalen av Montel SysPower. Hydrologisk balanse viser en forverring på ca 5,5 TWh fra forrige rapport.

Den hydrologiske balansen er summen av snø og vann i vannmagasinene i Norge og Sverige.

Store deler av Østlandet kan få hetebølge inn mot helgen, med temperaturer rundt eller over 30 grader. Varmen ventes å vare gjennom helgen og inn i neste uke, med stort sett tørt vær (NRK).

Irans Revolusjonære garde (IRGC) har skutt to missiler mot to kommersielle skip nær Hormuzstredet tidlig tirsdag, ifølge USA. Angrepene markerer en alvorlig eskalering som kan komplisere de pågående forhandlingene om å avslutte krigen (Finansavisen).

Datasentre bør være med på å betale for utbyggingen av ny strøm, skriver sivilingeniør Christian Must i et debattinnlegg. – Når nye, store kraftforbrukere utløser behov for både ny kraftproduksjon og investeringer i nettet, er det rimelig at de også bidrar til å finansiere en del av disse investeringene, skriver han (Dagens Næringsliv).

Værfenomenet El Niño utvikler seg til en kraftig hendelse i raskt tempo mellom juli og september, noe som øker faren for ekstremvær, advarer Verdens meteorologorganisasjon (WMO). Det betyr at sannsynligheten for både hetebølger, tørke, kraftig nedbør og andre typer ekstremvær øker i mange deler av verden, ifølge varselet (NTB).

Sabotasjen på Nord Stream-gassrørene var bestilt av ukrainske myndigheter, mener tysk påtalemyndighet. En ukrainsk mann er tiltalt for medvirkning til krigsforbrytelser (NTB).

SB1 Markets-analytiker Teodor Sveen-Nilsen spår et kraftig oljeprisfall for de neste årene, og mener oljeprisene har normalisert seg langt raskere enn ventet etter Iran-konflikten. For 2026 justerer han den ned fra 91 til 81 dollar, 2027 fra 80 til 75 dollar, mens 2028 holdes utendret (Finansavisen).

Russland har vervet det 19 år gamle LNG-tankskipet «Arctic Express» til skyggeflåten. Nå teller flåten minst 21 skip. Skipet, som byttet til russisk flagg i mai, lagrer gass fra Arctic LNG 2-prosjektet, som er sanksjonert av USA. Dette tyder på Russland fortsetter å bygge ut skyggeflåten for å omgå vestlige sanksjoner, ifølge Bloomberg (Finansavisen).

Langtidsvarsel for vær og energipriser – uke 28

Varselet utarbeides av våre egne fagfolk

Situasjonen i vannmagasinene

Kraftprisene på kontinentet

Olje-, kull- og gasspriser

Priser Nordpool/Nasdaq OMX

Spotpriser og årskontrakter

Nyhetsklipp