Personvernerklæring NTE.no (2025-06)

Nord-Trøndelag Elektrisitetsverk AS og datterselskap, heretter kalt NTE, ønsker å informere om vår behandling av dine personopplysninger på vår nettside på en tydelig og lett tilgjengelig måte, slik at du er i stand til å ivareta dine rettigheter.

Personopplysninger er opplysninger som kan knyttes til deg som person. Navn og kontaktinformasjon er typiske personopplysninger, men det kan også være annen informasjon som kan kobles til deg indirekte.

Du finner mer informasjon om personvern på nettsidene til Datatilsynet.

Dersom du har spørsmål om denne personvernerklæringen eller vurderingene vi har gjort, kan du kontakte oss på personvern@nte.no.

Denne personvernerklæringen dekker ikke behandling av personopplysninger i Mitt NTE. Behandlingen som skjer der, omfattes av type: entry-hyperlink id: 5woSKA7lD1ihUWDyze76MC.

Behandlingsansvarlig er den virksomheten som bestemmer formålet og virkemidlene som benyttes i behandlingen av personopplysninger. I NTE-konsernet betyr dette at behandlingsansvaret avhenger av hvilket NTE-selskap som bestemmer formålet. På overordnet nivå er dette Nord-Trøndelag Elektrisitetsverk AS; organisasjonsnummer: 991 854 126.

For kunderettede tjenester er behandlingsansvarlige som følger:

Strøm- og energitjenester: NTE Marked AS

TV- og internettjenester: NTE Telekom AS

Elektro- og montørtjenester: NTE Elektro AS

Uavhengig av behandlingsansvarlig kan alle henvendelser om personvern sendes til e-postadresse: personvern@nte.no

NTE behandler kun personopplysninger når det finnes et lovlig grunnlag for det. Behandling av personopplysninger innebærer enhver operasjon knyttet til personopplysninger – slik som innsamling, registrering, lagring, endring, bruk eller utlevering.

I Norge er dette i hovedsak regulert av personopplysningsloven. Samtidig stiller andre lover, som ekomloven, markedsføringsloven, bokføringsloven og regnskapsloven, krav til hvordan vi behandler personopplysninger.

Denne personvernerklæringen gir en grundig oversikt over hvilke personopplysninger vi samler inn, hvordan vi samler dem inn, hva opplysningene brukes til, hvilke rettigheter du har og hvilke tiltak vi gjør for å beskytte opplysningene dine.

Vi behandler i hovedsak personopplysninger innenfor EU/EØS. For eksempel benytter våre sentrale IT-systemer kun skytjenester lokalisert innen EU/EØS. Vi arbeider kontinuerlig for å sikre at all behandling av personopplysninger skjer innen EU/EØS.

I enkelte tilfeller kan det imidlertid være nødvendig for noen av våre IT-tjenesteleverandører å behandle personopplysninger i tredjeland (hovedsakelig USA eller Storbritannia). I slike tilfeller sørger vi for at personopplysningene dine behandles sikkert og med samme beskyttelsesnivå som i EU/EØS ved hjelp av følgende tiltak:

Overføring av personopplysninger skjer kun til land som EU-kommisjonen har vurdert som å ha tilstrekkelig beskyttelse av personopplysninger.

Når vi bruker tjenesteleverandører i tredjeland, sikrer vi at EU-kommisjonens standard personvernbestemmelser (Standard Contractual Clauses, SCC) benyttes. Disse, sammen med eventuelle tillegg, gir et tilsvarende beskyttelsesnivå som i EU/EØS.

På denne måten opprettholder vi sikkerheten og integriteten til dine personopplysninger, uansett hvor de behandles.

Når vi behandler personopplysningene dine, har du visse rettigheter som gir deg kontroll over informasjonen din. For eksempel kan du be om innsyn i hvilke opplysninger vi har om deg, eller be om å få personopplysninger slettet.

Du kan lese mer om hvilke rettigheter du har, og hvordan du går frem for å bruke dem, på denne siden: type: entry-hyperlink id: DfTUoSr0xweA2AV29o7r0.

Hvis du er kunde hos oss kan du logge på via din brukerkonto for å finne relevant informasjon. Ta gjerne kontakt med oss hvis du har ytterligere spørsmål, kommentarer eller trenger hjelp til å gjøre bruk av dine rettigheter. Dersom du ikke får nødvendig bistand fra Kundesenteret eller via våre personvernsider, kan du kontakte personvernombud Åsmund Kjeldstad Lie. Vi vil besvare din henvendelse så snart som mulig, og senest innen én måned.

Kontaktinformasjon personvernombud

Personvernombudet Nord-Trøndelag Elektrisitetsverk AS Postboks 2551 7736 Steinkjer

Dersom din henvendelse ikke inneholder taushetsbelagte opplysninger, kan du sende e-post til personvernombudet: personvern@nte.no

NTE sin nettside hostes av Netlify, en ekstern tjenesteleverandør. Hosting av nettsiden finner sted innenfor EU/EØS, og personopplysninger som behandles på nettsiden, prosesseres via serverne til Netlify.

Rettslig grunnlag

Behandlingen er basert på personvernforordningen artikkel 6 nr. 1 bokstav f, som gir oss rett til å behandle personopplysninger når det er nødvendig for formål knyttet til vår berettigede interesse. I dette tilfellet er vår interesse å sikre at nettsiden fungerer som den skal og leverer en god brukeropplevelse. Vår vurdering er at denne interessen veier tyngre enn eventuelle ulemper for de registrerte.

NTEs integrasjonslag/API hostes av Heroku, en ekstern tjenesteleverandør. Hosting av integrasjonslaget finner sted innenfor EU/EØS, og personopplysninger som behandles via API-et, prosesseres gjennom serverne til Heroku.

Rettslig grunnlag

Behandlingen er basert på personvernforordningen artikkel 6 nr. 1 bokstav f, som gir oss rett til å behandle personopplysninger når det er nødvendig for formål knyttet til vår berettigede interesse. I dette tilfellet er vår interesse å sikre stabilitet, funksjonalitet og tilgjengelighet for våre tjenester.

Vi har vurdert at denne behandlingen ikke innebærer en risiko for de registrerte, og at vår interesse i å sikre en velfungerende infrastruktur veier tyngre enn eventuelle ulemper.

Vi samler inn informasjon om hvordan du bruker nettsiden vår for å forbedre tjenestene vi tilbyr. Dette inkluderer data om hvilke sider du besøker, hvilke handlinger du utfører, hvordan du navigerer og hvor du kommer fra.

Rettslig grunnlag

Innsamling av bruksdata skjer med grunnlag i ditt samtykke i henhold til personvernforordningen artikkel 6 nr. 1 bokstav a, gjennom bruk av informasjonskapsler. For enkelte typer data, som opplysninger om innlogging via Vipps eller BankID samt gjennomførte kjøp og bestillinger, skjer behandlingen på grunnlag av vår berettigede interesse etter personvernforordningen artikkel 6 nr. 1 bokstav f.

Risikovurdering og datasikring

Vi har gjennomført en interesseavveining for å sikre at behandlingen av bruksdata og transaksjonsinformasjon ikke går utover dine rettigheter. Dataene brukes blant annet til å identifisere feil, forbedre brukeropplevelsen og optimalisere tjenestene våre.

Mer informasjon

Du kan lese mer om hvordan vi bruker informasjonskapsler og behandler bruksdata på vår side om informasjonskapsler.

For å sikre en stabil og effektiv drift av våre nettsider deler vi hendelseslogger med utvalgte underleverandører som bistår oss med teknisk drift, feilsøking og optimalisering av våre systemer. Hendelseslogger kan inneholde informasjon om systemytelse, tekniske feil og hvordan våre tjenester brukes, men de inneholder ikke personopplysninger.

Rettslig grunnlag

Deling av hendelseslogger med underleverandører er basert på vår berettigede interesse i henhold til personvernforordningen artikkel 6 nr. 1 bokstav f, som gir oss rett til å behandle data som er nødvendige for å sikre sikkerhet, funksjonalitet og kontinuerlig forbedring av våre tjenester.

Risikovurdering og datasikring

Før vi inngår avtaler med underleverandører, gjennomfører vi grundige risikoanalyser for å sikre at deling av hendelseslogger skjer på en trygg og sikker måte. Våre underleverandører er forpliktet til å følge strenge krav til sikkerhet og konfidensialitet for å beskytte informasjonen som behandles.

Mer informasjon

For ytterligere detaljer om hvordan vi håndterer tekniske data og bruk av informasjonskapsler, kan du lese mer på vår side om informasjonskapsler.

Når du bruker nettsiden vår, kan visse opplysninger lagres på enheten din, som informasjon knyttet til IP-adressen din eller informasjonskapsler. Denne tilgangen eller lagringen kan også innebære videre behandling av personopplysninger i samsvar med personvernforordningen.

I tilfeller der slik behandling tjener andre formål, som behovsbasert tilpasning av nettsiden vår, vil vi innhente ditt samtykke i samsvar med personvernforordningen artikkel 6 nr. 1 bokstav a. Du kan når som helst trekke tilbake ditt samtykke ved å justere innstillingene for informasjonskapsler.

NTEs nettside bruker såkalte informasjonskapsler. Informasjonskapsler er små tekstfiler som lagres enten midlertidig under en økt eller permanent på enheten din. Informasjonskapsler som lagres midlertidig under en økt slettes automatisk når besøket avsluttes. Permanente informasjonskapsler forblir lagret på enheten din til du sletter dem selv, eller til nettleseren din automatisk sletter dem.

Vi har en detaljert oversikt over hvilke informasjonskapsler som brukes på nettsiden vår, samt hvilke andre verktøy og analysetjenester vi benytter. type: entry-hyperlink id: 1IXjj83zSE9a1YCpCiWO0F.

NTE vil beholde dine personopplysninger kun så lenge det er nødvendig for å oppfylle formålene de ble samlet inn for, inkludert rettslige, regnskapsmessige eller rapporteringspliktige krav.

Personopplysninger som behandles for å overholde rettslige krav, vil lagres til det rettslige kravet er oppfylt. Dette inkluderer oppbevaring så lenge det kreves av offentlige myndigheter, eller så lenge opplysningene er nødvendige for å beskytte våre rettslige interesser. Når oppbevaring ikke lenger er nødvendig, vil opplysningene slettes eller anonymiseres.

Under visse omstendigheter kan NTE anonymisere personopplysningene dine (slik at de ikke lenger kan knyttes til deg som enkeltperson) for forskning eller statistiske formål, inkludert for å utvikle og forbedre våre tjenester. Slike anonymiserte opplysninger kan benyttes på ubestemt tid.

Behandling basert på samtykke

For personopplysninger som behandles basert på ditt samtykke, vil vi behandle opplysningene til du trekker tilbake samtykket ditt, eller tidligere dersom formålet med behandlingen er oppnådd.

For å sikre effektiv drift, relevant markedsføring og god kundesupport, deler vi personopplysninger med utvalgte underleverandører som bistår oss med teknisk drift, eventsporing og markedsføringskampanjer. Personopplysningene brukes kun i henhold til avtalte formål og behandles i tråd med våre instruksjoner.

Rettslig grunnlag

Deling av personopplysninger med underleverandører er basert på personvernforordningen artikkel 6 nr. 1 bokstav f, vår berettigede interesse i å sikre stabilitet, forbedre tjenester og tilby kundestøtte. Når delingen gjelder markedsføring eller eventsporing, vil det også være basert på ditt samtykke i henhold til personvernforordningen artikkel 6 nr. 1 bokstav a.

Risikovurdering og datasikring

Før vi inngår avtaler med underleverandører, gjennomfører vi risikoanalyser for å sikre at personopplysninger behandles trygt og i samsvar med gjeldende personvernlovgiving. Underleverandørene våre er underlagt databehandleravtaler og forpliktet til å følge strenge krav til informasjonssikkerhet og konfidensialitet.

Mer informasjon

For ytterligere detaljer om hvordan vi deler data og hvordan informasjonskapsler brukes som en del av dette, kan du lese mer på type: entry-hyperlink id: 1IXjj83zSE9a1YCpCiWO0F.

For å tilby relevant og effektiv markedsføring, følger vi gjeldende krav i markedsførings- og personvernlovgiving. Dersom du ikke allerede er kunde hos oss, vil vi kun kontakte deg eller sende informasjon dersom du har gitt eksplisitt samtykke.

Rettslig grunnlag

Elektronisk markedsføring er basert på GDPR artikkel 6 nr. 1 bokstav a; samtykke. Profilering og tilpasset markedsføring for eksisterende kunder er basert på GDPR artikkel 6 nr. 1 bokstav f; vår berettigede interesse i å tilby relevant kommunikasjon og forbedre kundeopplevelsen.

Samtykke og dine rettigheter

Et samtykke til markedsføring skal være frivillig, spesifikt og utvetydig. Du kan når som helst trekke tilbake ditt samtykke, for eksempel ved å bruke avmeldingslenken i nyhetsbrevet eller administrere dine samtykker på vår samtykkeportal. Når samtykket trekkes tilbake, avsluttes behandlingen.

Profilering og databruk

For å sikre at du mottar relevante tilbud, oppretter vi profiler basert på informasjon du frivillig har delt med oss, som kjøpshistorikk og preferanser. Vi henter ikke inn opplysninger fra tredjeparter til bruk i vår profilering for markedsføringsformål.

Mer informasjon

For ytterligere detaljer om hvordan vi håndterer markedsføring og dine data, kan du lese mer på type: entry-hyperlink id: 1IXjj83zSE9a1YCpCiWO0F.

Vi jobber kontinuerlig med å forbedre og utvikle tjenestene våre. Dette betyr at vi av og til oppdaterer denne personvernerklæringen.

Hvis vi gjør vesentlige endringer, vil vi varsle deg. For mindre endringer, for eksempel språklige justeringer, vil vi ikke sende varsel.

Datoen for siste oppdatering av erklæringen finner du alltid nedenfor, og endringsloggen kan du se type: entry-hyperlink id: 26sXnoqdHTQMUfMTPw6MjC.

Versjon: 2025-06

Last ned personvernerklæringen:

Personvernerklæring for NTE.no

Generell informasjon

Generelt om hvordan vi behandler dine opplysninger på vår nettside

Mer om hvordan vi behandler dine personopplysninger

Endringer i retningslinjene