Vær forberedt på «Ingunn»!

Dersom du trenger hjelp ved strømbrudd, er det nettselskapet ditt du skal kontakte. For de fleste i Trøndelag er dette Tensio. Følg med på deres nettsider for løpende oppdateringer. Hvis du er usikker på hvilket nettselskap du har, sjekk din strømfaktura.

Lad enheter som mobiler, nettbrett, pc og batteribanker på forhånd. Det kan også være en god idé å laste ned filmer og serier på enhetene dine. Strømbrudd kan i verste fall vare i flere dager, og da mister du også internettilkoblingen til boligen din.

Sørg for å ha lommelykt med batteri tilgjengelig. Har du ovn eller peis, bær inn ved så du kan holde boligen varm om strømmen blir borte.

Dersom du opplever strømbrudd kan det være behov for å resette hjemmesentralen din for å få internett til å fungere etterpå. Her finner du oppskrift på hvordan du resetter hjemmesentralene fra NTE og Altibox.