NTE ble etablert av Nord-Trøndelag fylkeskommune i 1919 og eies i dag av 19 trønderske kommuner. Hovedkontoret ligger på Steinkjer, og selv om NTE har strømkunder over hele landet, er virksomheten hovedsakelig konsentrert i Trøndelag. Morselskapet har det overordnede ansvaret for konsernets strategi, virksomhetsstyring og eierskapsforvaltning. Gjennom konsernets virksomheter produserer og leverer NTE fornybar energi, utvikler digital infrastruktur og tilbyr strøm- og telekomtjenester til kunder i og utenfor regionen. Morselskapet utøver eierrollen overfor datterselskapene gjennom styredeltakelse og konserntjenester innen blant annet økonomi, finans, HR, IKT, bærekraft, eiendomsforvaltning og kommunikasjon.

NTEs framtidsløfte er: «Sammen bygger vi morgendagens samfunn». Framtidsløftet uttrykker konsernets ambisjon om å være en drivkraft i utviklingen av et tryggere, mer bærekraftig og konkurransedyktig samfunn. Det handler om å bygge ny fornybar energi, utvikle kritisk elektrisk og digital infrastruktur samt bidra til trygghet og forutsigbarhet i samfunnet.

Framtidsløftet bygger på tre hovedstrategier:

øke verdiskapingen i eksisterende virksomheter

skape konkurransekraft og vekst sammen med andre

utvikle og engasjere medarbeidere

Framtidsløftet handler også om samarbeid, lokal utvikling og evnen til å tilpasse seg et samfunn i rask endring. Målet er å styrke både regionen, kundene og eierkommunene gjennom langsiktig utvikling av energi- og telekomvirksomheten.

Christian Stav

Eid av Trøndelag – på jobb for Trøndelag

Framtidsløftet

Styret i NTE