SKS og NTE inngår samarbeid om vindkraft

SKS og NTE er lokalt forankrede kraftkonsern, med lange tradisjoner innenfor energiproduksjon og næringsutvikling i Nordland og Trøndelag. – Mer fornybar energi er en forutsetning for fremtidig verdiskapning, industrivekst og arbeidsplasser i både Trøndelag og Nord-Norge. Vi opplever allerede at industriprosjekter med potensiale for fremtidige arbeidsplasser sliter med å etablere seg, samtidig som det tar for lang tid å redusere eksisterende klimagassutslipp. Vi har en ambisjon om å produsere mer lokal energi, og vindkraft på land er den eneste energiformen som kan sikre dette raskt nok og i stort nok omfang, sier Liina Veerme, konsernsjef i SKS.

Partnerskapet er ikke tilfeldig satt sammen, men består av to fornybaraktører som kjenner hverandre godt og med samarbeid tuftet på god kompetanse, sterk økonomi og lokal forankring. Adm.dir. i NTE Energi, Inge Forseth, mener at en felles satsing er viktig. – Vi har stor tro på å jobbe sammen. Gjennom det øker vi vår gjennomføringskraft og gjør det mulig å ta en større rolle i arbeidet med utviklingen av mer fornybar kraft. Vi ønsker også å se om vi kan utvide samarbeidet til flere parter, sier han, og åpner døren for både kraftprodusenter og andre som ønsker å utvikle kraftproduksjon i Trøndelag og nordover.

Kontaktpersoner:

NTE: adm.dir. NTE Energi, Inge Forseth, mobil 971 95 697

SKS: konsernsjef Liina Veerme, mobil 476 68 248

NTE - nøkkelfakta

Årsproduksjon: 4,8 TWh

Produksjon i Trøndelag (NO3) og Nord-Norge (NO4)

Omsetning 5,4 MRD

Ansatte: 570

Eid av 19 kommuner i Trøndelag

Salten Kraftsamband (SKS) – nøkkelfakta

Årsproduksjon: 3 TWh

Produksjon i Nord-Norge (NO4)

Omsetning 820 MNOK

Ansatte: 87

Eid av Bodø og Fauske kommuner, NTE Energi AS, Jämtkraft AB, Nordlandskraft AS og Bodø Pensjonskasse

SKS og NTE er lokalt forankrede kraftkonsern