Personvernerklæring for kunder og potensielle kunder hos NTE (2025-06)

Hos Nord-Trøndelag Elektrisitetsverk AS og datterselskap, heretter kalt NTE, setter vi personvernet ditt høyt. Vi samler inn og behandler personopplysninger på en ansvarlig måte, der sikkerhet og åpenhet rundt behandlingen står i høysetet.

Denne personvernerklæringen forklarer hvordan vi behandler personopplysningene dine når du kontakter oss, eller når du kjøper varer eller tjenester fra NTE. Den beskriver også hvilke rettigheter du har, og hvordan du kan utøve dem.

Viktig informasjon for brukere av Mitt NTE

For brukere av Mitt NTE-app eller -portal gjelder egne retningslinjer for behandling av personopplysninger. Disse finner du i type: entry-hyperlink id: 5woSKA7lD1ihUWDyze76MC.

Våre løfter om personvern

Hos NTE er vi opptatt av å være åpne om hvordan vi behandler personopplysningene dine, slik at du alltid kan føle deg trygg hos oss. Vi vil aldri selge personopplysningene dine til andre virksomheter.

NTE er et konsern med ulike selskaper som jobber sammen for å levere de beste tjenestene til deg. Personopplysningene dine kan bli behandlet av medarbeidere i ulike selskaper i konsernet, men vi sørger alltid for at opplysningene dine behandles sikkert. All behandling følger gjeldende personvernlovgiving, samt interne instrukser og rutiner.

Hva denne erklæringen dekker

Denne personvernerklæringen angir hvilke kategorier av personopplysninger vi kan behandle for ulike formål.

Vi oppfordrer deg til å lese gjennom denne erklæringen for å få en klar forståelse av hvordan vi ivaretar ditt personvern og hvilke rettigheter du har som kunde eller potensiell kunde hos NTE.

Behandlingsansvarlig er den virksomheten som bestemmer formålet og virkemidlene som benyttes i behandlingen av personopplysninger. I NTE-konsernet betyr dette at behandlingsansvaret avhenger av hvilket NTE-selskap som bestemmer formålet. På overordnet nivå er dette Nord-Trøndelag Elektrisitetsverk AS; organisasjonsnummer: 991 854 126.

For kunderettede tjenester er behandlingsansvarlige som følger:

Strøm- og energitjenester: NTE Marked AS

TV- og internettjenester: NTE Telekom AS

Elektro- og montørtjenester: NTE Elektro AS

Uavhengig av behandlingsansvarlig kan alle henvendelser om personvern sendes til e-postadresse: personvern@nte.no

NTE behandler kun personopplysninger når det finnes et lovlig grunnlag for det. Behandling av personopplysninger innebærer enhver operasjon knyttet til personopplysninger – slik som innsamling, registrering, lagring, endring, bruk eller utlevering.

I Norge er dette i hovedsak regulert av personopplysningsloven. Samtidig stiller andre lover, som ekomloven, markedsføringsloven, bokføringsloven og regnskapsloven, krav til hvordan vi behandler personopplysninger.

Denne personvernerklæringen gir en grundig oversikt over hvilke personopplysninger vi samler inn, hvordan vi samler dem inn, hva opplysningene brukes til, hvilke rettigheter du har og hvilke tiltak vi gjør for å beskytte opplysningene dine.

Vi behandler i hovedsak personopplysninger innenfor EU/EØS. For eksempel benytter våre sentrale IT-systemer kun skytjenester lokalisert innen EU/EØS. Vi arbeider kontinuerlig for å sikre at all behandling av personopplysninger skjer innen EU/EØS.

I enkelte tilfeller kan det imidlertid være nødvendig for noen av våre IT-tjenesteleverandører å behandle personopplysninger i tredjeland (hovedsakelig USA eller Storbritannia). I slike tilfeller sørger vi for at personopplysningene dine behandles sikkert og med samme beskyttelsesnivå som i EU/EØS ved hjelp av følgende tiltak:

Overføring av personopplysninger skjer kun til land som EU-kommisjonen har vurdert som å ha tilstrekkelig beskyttelse av personopplysninger.

Når vi bruker tjenesteleverandører i tredjeland, sikrer vi at EU-kommisjonens standard personvernbestemmelser (Standard Contractual Clauses, SCC) benyttes. Disse, sammen med eventuelle tillegg, gir et tilsvarende beskyttelsesnivå som i EU/EØS.

På denne måten opprettholder vi sikkerheten og integriteten til dine personopplysninger, uansett hvor de behandles.

Når vi behandler personopplysningene dine, har du visse rettigheter som gir deg kontroll over informasjonen din. For eksempel kan du be om innsyn i hvilke opplysninger vi har om deg, eller be om å få personopplysninger slettet.

Du kan lese mer om hvilke rettigheter du har, og hvordan du går frem for å bruke dem, på denne siden: type: entry-hyperlink id: DfTUoSr0xweA2AV29o7r0.

Hvis du er kunde hos oss kan du logge på via din brukerkonto for å finne relevant informasjon. Ta gjerne kontakt med oss hvis du har ytterligere spørsmål, kommentarer eller trenger hjelp til å gjøre bruk av dine rettigheter. Dersom du ikke får nødvendig bistand fra Kundesenteret eller via våre personvernsider, kan du kontakte personvernombud Åsmund Kjeldstad Lie. Vi vil besvare din henvendelse så snart som mulig, og senest innen én måned.

Kontaktinformasjon personvernombud

Personvernombudet Nord-Trøndelag Elektrisitetsverk AS Postboks 2551 7736 Steinkjer

Dersom din henvendelse ikke inneholder taushetsbelagte opplysninger, kan du sende e-post til personvernombudet: personvern@nte.no

I NTE er det NTE Marked AS som er din strømleverandør, og det er NTE Marked AS ved administrerende direktør som er behandlingsansvarlig for personopplysninger som behandles i forbindelse med strømavtalen din. NTE behandler personopplysningene dine for at du skal kunne inngå en strømavtale og få levert strøm i henhold til avtalens vilkår. Dette innebærer blant annet at vi lagrer opplysningene dine i vårt kunderegister, kjøper inn og leverer strøm til anlegget ditt, kommuniserer med deg, og håndterer betalingene dine. Opplysningene samles inn direkte fra deg ved avtaleinngåelsen, fra offentlige kilder eller fra ditt nettselskap.

Kategorier av personopplysninger

Identitetsopplysninger, inkludert fødselsnummer

Kontaktopplysninger

Anleggsopplysninger, inkludert informasjon om husstanden (f.eks. antall medlemmer)

Økonomiske opplysninger

Måleverdier og forbruksopplysninger

Kundestatus

Kommunikasjon

Disse opplysningene behandles også for å oppfylle våre rettslige forpliktelser jf. Forskrift om kraftomsetning og nettjenester.

Behandlingsgrunnlag

Oppfyllelse av avtale: For å inngå og oppfylle strømavtalen med deg. I henhold til personvernforordningen artikkel 6 nr. 1 bokstav b.

Rettslig forpliktelse: For å etterleve lovkrav som Energiloven. I henhold til personvernforordningen artikkel 6 nr. 1 bokstav c.

Lagringstid

Personopplysningene lagres så lenge avtalen er aktiv.

Deling av opplysninger

Personopplysningene dine kan deles med andre selskaper i NTE for å håndtere og administrere strømavtalen din. Vi kan også benytte eksterne tjenesteleverandører, som kredittopplysningsbyråer, faktureringstjenester eller kommunikasjonsplattformer. For å levere strøm til deg deler vi opplysningene med nettselskapet ditt/Elhub. Måleverdier og forbruksdata kan også deles med netteieren for strømnettet ditt eller den nasjonale nettoperatøren for å bekrefte at anlegget er del av forbruksstyring.

Kredittsjekk

Ved inngåelse av strømavtale kan vi utføre en kredittsjekk.

Opplysninger som behandles ved kredittsjekk

Identitetsopplysninger

Kontaktopplysninger

Anleggsopplysninger

Økonomiske opplysninger fra kredittopplysningsbyråer og eventuell intern informasjon

Behandlingsgrunnlag

For å inngå og oppfylle strømavtalen med deg; personvernforordningen artikkel 6 nr. 1 bokstav b. Kredittsjekken er nødvendig for å inngå avtalen.

I henhold til personvernforordningen artikkel 6 nr. 1 bokstav f, berettiget interesse. For å vurdere betalingsevnen din på en rimelig og proporsjonal måte.

Automatiserte avgjørelser

Godkjenning eller avvisning av en strømavtale basert på kredittsjekken utgjør en automatisert avgjørelse. Dette kan innebære:

Godkjenning av avtalen.

Avvisning av avtalen.

Avgjørelsen baseres på informasjon fra deg, kredittopplysningsbyrået og vår interne kredittpolicy.

Dine rettigheter ved automatiserte avgjørelser

Du har rett til å protestere mot en automatisert avgjørelse som påvirker deg juridisk eller vesentlig. Kontakt oss, så vil en av våre ansatte gjennomgå avgjørelsen manuelt og ta hensyn til eventuell tilleggsinformasjon fra deg. Du kan lese mer om dine rettigheter her.

I NTE er det NTE Telekom AS som er leverandør av TV og internett, og det er NTE Telekom AS ved administrerende direktør som er behandlingsansvarlig for personopplysninger som behandles i forbindelse med disse avtalene.

NTE behandler personopplysningene dine for å kunne inngå avtale og levere tjenester som TV og internett til deg. Dette innebærer blant annet å lagre opplysninger i vårt kunderegister, sikre tilkobling og drift av tjenestene til adressen din, kommunisere med deg, og håndtere betalinger. Informasjonen samles inn direkte fra deg, fra offentlige kilder, eller via teknisk utstyr og systemer som brukes for å levere tjenestene.

Kategorier av personopplysninger vi behandler

Identitetsopplysninger

Kontaktopplysninger

Adressedata og anleggsopplysninger

Økonomiske opplysninger

Kundestatus

Bruksdata og tilkoblingsinformasjon

Kommunikasjon

Teknisk informasjon for å levere tjenestene

Opplysninger om nettverket ditt

Vi samler inn teknisk informasjon om enhetene tilkoblet ditt hjemmenettverk for å sikre god funksjonalitet, feilsøke og rette opp feil. Dette inkluderer:

Enhetsnavn

MAC-adresse

Tilkoblingsstyrke og hvilken SSID (trådløst nettverk) enheten eventuelt er koblet til

Mengden data sendt/mottatt

Tidspunkt for når enheten var tilkoblet

Informasjonen samles kun inn når hjemmesentralen er i rutermodus og brukes utelukkende til feilsøking og optimalisering. Dersom hjemmesentralen er satt i bromodus, ser vi kun informasjon om den første tilkoblede enheten, som vanligvis er din egen router.

IP-adresse og trafikkstatistikk

Når du bruker internett, tildeles du en unik IP-adresse av oss. Denne identifiserer deg på nettet og behandles i henhold til kravene i Ekomlov og -forskrift. Jf. Ekomloven § 3-13 er vi forpliktet til å lagre trafikkstatistikk knyttet til IP-adressen din i 12 måneder.

Tilstandsdata om nettverksutstyr

For å sikre kvaliteten på tjenestene samler vi inn tilstandsdata om utstyret som er levert til deg. Disse dataene brukes til å identifisere feil, forbedre tjenestene og varsle deg proaktivt om potensielle problemer. Tilstandsdata lagres i 21 dager før de slettes eller anonymiseres for statistiske formål.

Underholdningstjenester

Vi lagrer informasjon om innholdet du ser på, samt kvaliteten på dette innholdet. Dette hjelper oss med å sikre at du får den kvaliteten du forventer, og brukes til feilsøking ved eventuelle problemer.

Sammenstilling av informasjon for feillokalisering og -retting

For å oppdage og rette feil sammenstiller vi informasjon fra ulike kilder, som bruksdata og tilkoblingsinformasjon. Dette hjelper oss med å identifisere feilkilder og gi proaktive varsler eller løsninger før du opplever problemer. Informasjonen brukes kun til brukerstøtte og slettes etter 6 uker.

Behandlingsgrunnlag

Oppfyllelse av avtale: For å levere tjenestene og sikre deres funksjonalitet. I henhold til personvernforordningen artikkel 6 nr. 1 bokstav b.

Rettslig forpliktelse: For å etterleve lovkrav, som Ekomforskriften. I henhold til personvernforordningen artikkel 6 nr. 1 bokstav c.

Berettiget interesse: For å sikre drift og kvalitet, samt gi proaktiv kundestøtte. I henhold til personvernforordningen artikkel 6 nr. 1 bokstav f.

Lagringstid

Personopplysninger lagres så lenge avtalen er aktiv, eller så lenge det er nødvendig for de spesifikke formålene beskrevet her.

Deling av opplysninger

Personopplysningene dine kan deles med andre selskaper i NTE-konsernet og våre underleverandører, som faktureringstjenester, nettverksleverandører eller tekniske støttesystemer. All deling skjer i tråd med gjeldende personvernregler og med tydelige avtaler for å sikre dine opplysninger.

Dine rettigheter

Du har rett til å protestere mot behandling av teknisk informasjon som skjer i våre støttesystemer, i henhold til Personopplysningsloven Artikkel 21. Du kan lese mer om dine rettigheter type: entry-hyperlink id: DfTUoSr0xweA2AV29o7r0.

NTE bruker Vipps og BankID for å identifisere deg på våre digitale kanaler. Dette gir en trygg og effektiv måte å bekrefte identiteten din på. Identifiseringen brukes i ulike situasjoner, som ved tilgang til våre tjenester, kjøp av våre tjenester, eller for å delta i sponsoraktiviteter med pengepremier.

Kategorier av personopplysninger vi behandler

Identitetsopplysninger, inkludert personnummer

Kontaktopplysninger

Verifiseringsopplysninger fra Vipps og BankID

Behandlingsgrunnlag

Oppfyllelse av avtale: Når identifisering er nødvendig for å inngå eller administrere avtaler, som ved tilgang til dine tjenester eller kontoer. I henhold til personvernforordningen artikkel 6 nr. 1 bokstav b.

Rettslige forpliktelser: Når vi er pålagt å identifisere deg for å oppfylle krav i lovgivningen, som for eksempel i forbindelse med kredittsjekk eller forebygging av hvitvasking. I henhold til personvernforordningen artikkel 6 nr. 1 bokstav c.

Berettiget interesse: Når identifisering er nødvendig for andre formål som ikke er direkte relatert til en avtale, som administrasjon av samtykker eller for å delta i konkurranser og aktiviteter med pengepremier. I henhold til personvernforordningen artikkel 6 nr. 1 bokstav f.

Lagringstid

Personopplysninger knyttet til identifisering lagres kun så lenge det er nødvendig for det aktuelle formålet:

For oppfyllelse av avtaler: Opplysningene lagres så lenge avtalen varer.

For rettslige forpliktelser: Opplysningene lagres så lenge lovgivningen krever det.

For berettigede interesser: Opplysningene slettes når formålet er oppnådd.

Deling av opplysninger

Vipps og BankID: Personopplysninger deles med disse tjenestene for å gjennomføre identifiseringen.

Eksterne registre: Personnummer kan deles med relevante registre for verifisering og oppfyllelse av lovpålagte krav.

For mer informasjon om hvordan Vipps og BankID behandler dine personopplysninger, kan du lese deres personvernerklæringer her:

Personvern for Vipps.

Personvern for BankID

NTE behandler personopplysningene dine for å kunne tilby kundeservice og hjelpe deg med spørsmål om tjenester som strømavtaler, internett, TV, telefoni, eller kjøp gjort i vår nettside. Uansett om du kontakter oss via e-post, chat eller andre kanaler, sikrer vi at informasjonen din behandles trygt og i samsvar med gjeldende regler.

Kategorier av personopplysninger vi behandler

Identitetsopplysninger

Kontaktopplysninger

Anleggsopplysninger

Måleverdier og forbruksopplysninger

Bestillings- og leveringsopplysninger

Kjøpsopplysninger

Økonomiske opplysninger

Kundestatus

Kommunikasjon

Andre opplysninger du velger å dele med oss

Behandlingsgrunnlag

Oppfyllelse av avtale: Når behandlingen er nødvendig for å oppfylle en avtale med deg, som å gi deg hjelp relatert til din strømavtale, fiberavtale eller andre tjenester. I henhold til personvernforordningen artikkel 6 nr. 1 bokstav b.

Berettiget interesse: For å levere kundeservice, følge opp saker, sikre effektivitet og forbedre tjenestene våre. I henhold til personvernforordningen artikkel 6 nr. 1 bokstav f.

Vi vurderer alltid hvilken informasjon du deler med oss, og sletter opplysninger som ikke er relevante for vår virksomhet. Behandlingen av personopplysningene dine anses som nødvendig og forholdsmessig for å kunne svare på spørsmålene og bekymringene dine.

Lagringstid

For opplysninger som gjelder oppfyllelse av avtaler, lagrer vi dataene så lenge avtalen er aktiv.

For opplysninger behandlet på grunnlag av berettiget interesse, lagrer vi dataene til formålet er oppnådd.

Opplysninger kan lagres i anonymisert eller aggregert form for analyser og forbedringer, for eksempel gjennomsnittlig responstid på chat.

Deling av opplysninger

Personopplysningene dine kan deles med:

Andre selskaper i NTE-konsernet som bistår med kundeservice og administrasjon av tjenestene.

Leverandører av verktøy for kundeservice, som vår chatplattform eller andre støttesystemer.

All deling skjer i tråd med våre avtaler med leverandører og gjeldende personvernregler, for å sikre sikker behandling av opplysningene dine.

NTE tilbyr en samtykkeportal hvor du kan opprette en konto og få oversikt over hvilke samtykker du har gitt oss. Gjennom personlig innlogging via Vipps kan du administrere og oppdatere dine samtykker på en enkel og sikker måte.

Kategorier av personopplysninger vi behandler

Identitetsopplysninger: For eksempel navn og fødselsdato.

Kontaktopplysninger: For eksempel e-postadresse og telefonnummer.

Samtykker: Oversikt over hvilke samtykker du har gitt, og eventuelle endringer du har gjort.

Behandlingsgrunnlag

Behandlingen av personopplysninger i samtykkeportalen er basert på:

Oppfyllelse av avtale: For å tilby deg tilgang til og administrasjon av dine samtykker i portalen. I henhold til personvernforordningen artikkel 6 nr. 1 bokstav b.

Rettslig forpliktelse: For å oppfylle våre forpliktelser knyttet til personvern og dokumentasjon av samtykker. I henhold til personvernforordningen artikkel 6 nr. 1 bokstav c.

Lagringstid

Personopplysninger knyttet til samtykkeportalen lagres så lenge du har en aktiv konto hos oss. Hvis kontoen din avsluttes, eller du trekker tilbake alle samtykker, lagres opplysningene kun så lenge det er nødvendig for å dokumentere tidligere samtykker i henhold til lovkrav.

Deling av opplysninger

Personopplysningene kan deles med underleverandører som bistår oss i å drifte samtykkeportalen, og i tilfeller hvor du har gitt samtykke til markedsføring, kan opplysninger deles med våre samarbeidspartnere som leverer markedsføringstjenester. All deling skjer i tråd med gjeldende personvernregler og med avtaler som sikrer opplysningene dine.

NTE tilbyr programmene Laget Mitt og Nærmiljøet Mitt for å støtte lokale lag, foreninger og aktiviteter i ditt nærområde. Gjennom disse programmene kan du som kunde være med på å støtte initiativer du bryr deg om. Vi behandler personopplysningene dine for å administrere deltakelse, registrere stemmer, sikre programmenes integritet, og undersøke resultater ved mistanke om uregelmessigheter.

Kategorier av personopplysninger vi behandler

Identitetsopplysninger: For eksempel navn og fødselsdato. Personnummer behandles kun for verifisering av identitet, men lagres ikke.

Kontaktopplysninger: For eksempel e-postadresse og telefonnummer.

Stemmeopplysninger: Vi lagrer informasjon om når du stemmer, og hvilket lag eller forening du stemmer på.

Behandlingsgrunnlag

Behandlingen av personopplysninger i forbindelse med Laget Mitt og Nærmiljøet Mitt er basert på:

Oppfyllelse av avtale: For å tilby deg muligheten til å delta i programmene og registrere støtten din. I henhold til personvernforordningen artikkel 6 nr. 1 bokstav b.

Berettiget interesse: For å sikre integriteten til programmene, forhindre juks, og kunne ettergå stemmer ved mistanke om uregelmessigheter. I henhold til personvernforordningen artikkel 6 nr. 1 bokstav f.

Lagringstid

Stemmeopplysninger: Lagres så lenge det er nødvendig for å oppfylle formålet med programmene, og for å kunne undersøke resultater dersom det oppstår mistanke om juks.

Personnummer: Behandles kun midlertidig for verifisering av identitet og lagres ikke.

Deling av opplysninger

Dine personopplysninger kan deles med enkelte underleverandører som er nødvendige for å kunne tilby programmene. Disse underleverandørene bistår oss med å sikre at programmene fungerer som de skal.

Dersom du har gitt samtykke til markedsføring, kan vi også dele opplysningene dine i forbindelse med markedsføringsaktiviteter som er relatert til programmene. All deling skjer i samsvar med gjeldende personvernregler og med nødvendige avtaler for å beskytte opplysningene dine. Du kan når som helst trekke tilbake ditt samtykke via vår samtykkeportal.

NTE ønsker å gi deg riktig informasjon og tilbud, tilpasset dine behov og på riktig tidspunkt. Vi behandler opplysningene dine for å kunne sende deg personlige tilbud og tilpasse innholdet i våre digitale kanaler.

Vi analyserer opplysninger vi har samlet inn for å kommunisere mer personlig med deg. Dette kan innebære at vi sorterer kunder i grupper basert på forbrukshistorikk, boligopplysninger eller hva du har kjøpt i nettsiden vår. Slik sikrer vi at vi tilbyr relevant informasjon og unngår å sende reklame for produkter eller tjenester du allerede kjøper.

Minimering av annonser

Vi bruker teknologi som hashing for å redusere antallet annonser du ser fra oss. Ved hashing koder vi kontaktinformasjonen din før den deles med tredjepartsplattformer som Facebook eller Google. Plattformene matcher informasjonen mot sine egne data for å ekskludere deg fra annonser, dersom en match oppstår. Denne prosessen er sikker og skjer uten at tredjeparter mottar ukodet informasjon eller at vi får innsyn i deres data.

Kategorier av opplysninger vi behandler

Identitetsopplysninger

Kontaktopplysninger

Måleverdier og forbruksopplysninger

Kjøpsopplysninger

Sensordata fra enheter

Kundestatus

Demografiske opplysninger

Behandlingsgrunnlag

Oppfyllelse av avtale: For eksempel personlig kommunikasjon relatert til avtalen din, som betalingspåminnelser, nye betalingsmetoder eller tips for mer effektiv energibruk. I henhold til personvernforordningen artikkel 6 nr. 1 bokstav b.

Berettiget interesse: For å kunne tilby relevante produkter og tjenester som gir deg fordeler. I henhold til personvernforordningen artikkel 6 nr. 1 bokstav f.

Du kan når som helst kontakte oss hvis du ikke ønsker at opplysningene dine skal brukes til dette formålet, eller justere innstillingene på de aktuelle plattformene. Lagringstid Opplysninger lagres så lenge segmenteringen har et formål.

Deling av opplysninger

Interne delinger: Personopplysningene kan deles med andre selskaper i NTE-konsernet for bruk i henhold til behandlingsformålene.

Tredjeparter: Hashed og kodet informasjon deles med tredjepartsplattformer (som Google og Facebook) for å minimere antallet annonser som vises til deg.

Vi sikrer at all deling skjer på en sikker måte og i tråd med gjeldende personvernregler.

NTE behandler opplysningene dine for å analysere våre kunders atferd, strømforbruk og bruk av våre tjenester. Formålet med disse analysene er å utvikle og forbedre våre tjenester og forretningsmodeller, slik at vi kan tilby deg best mulig pris og opplevelse. Der det er mulig, pseudonymiserer og anonymiserer vi opplysningene for å sikre ditt personvern.

Kategorier av personopplysninger vi behandler

Identitetsopplysninger

Anleggsopplysninger

Kundestatus

Kjøpsopplysninger

Bestillings- og leveringsopplysninger

Kontaktopplysninger

Måleverdier og forbruksopplysninger

Sensordata fra tilknyttede enheter

Demografiske opplysninger

Behandlingsgrunnlag

Behandlingen er basert på berettiget interesse i henhold til personvernforordningen artikkel 6 nr. 1 bokstav f. Analysene er nødvendige for å ivareta vår interesse i å få økt innsikt i kundeadferd for å forbedre våre tjenester. Vår vurdering er at behandlingen er nødvendig og forholdsmessig for dette formålet.

Lagringstid

Opplysninger lagres så lenge kundeanalysene har et formål.

Deling av opplysninger

Personopplysningene dine kan deles med andre selskaper i NTE-konsernet for å gjennomføre kundeanalyser. Aggregert og anonymisert data kan også brukes for sammenlignende analyser på tvers av markeder der NTE opererer.

Vi sikrer at all deling skjer i henhold til gjeldende personvernregler og med nødvendige tiltak for å beskytte opplysningene dine.

Som kunde hos NTE kan du invitere andre til å bli kunder gjennom vårt verveprogram. Når en ny kunde inngår en avtale basert på din anbefaling, kan både du og den inviterte motta bonus. Vi behandler personopplysningene dine for å kunne administrere og sende deg informasjon om vervingen og bonusen.

Når du ønsker å anbefale oss til andre, gir vi deg en unik lenke som kan deles med den du vil invitere. Denne lenken er koblet til deg, men vi lagrer ingen opplysninger om hvem du deler lenken med. Først når den inviterte registrerer seg, vil vi kunne se at personen har valgt å bli kunde. Dersom den inviterte ikke fullfører registreringen eller kommuniserer videre med oss, vil ingen ytterligere behandling av personopplysninger finne sted.

Kategorier av personopplysninger vi behandler

Identitetsopplysninger

Kontaktopplysninger

Opplysninger om verving: Hvem som har invitert, og om den inviterte har blitt kunde

Kjøpsopplysninger

Behandlingsgrunnlag

Behandlingen baseres på:

Oppfyllelse av avtale: Når verveprogrammet fører til at du og den inviterte mottar bonus. I henhold til personvernforordningen artikkel 6 nr. 1 bokstav b.

Berettiget interesse: For å tilby kunder muligheten til å invitere andre til å bli kunder. I henhold til personvernforordningen artikkel 6 nr. 1 bokstav f.

Lagringstid

Informasjon om bonus lagres så lenge bonusen er aktiv, og du har avtale med oss.

Dersom du avslutter avtalen, lagres bonusopplysninger i en rimelig tidsperiode slik at ubrukt bonus kan benyttes dersom du inngår en ny avtale.

Aktivitetsloggen lagres så lenge du har en avtale med oss.

For bonus brukt ved kjøp lagres opplysningene i tråd med oppbevaringsperioden for kjøpstransaksjoner.

Deling av opplysninger

Interne delinger: Opplysninger om oppnådd og brukt bonus kan deles med andre selskaper i NTE-konsernet for å administrere verveprogrammet.

Med inviterte personer: Når invitasjonslenken åpnes av mottakeren, deles ditt navn og informasjon om at du har sendt invitasjonen. Hvis avtale inngås, vil den inviterte også se informasjon om at du var avsender av invitasjonen.

Med inviterende personer: Som inviterende kunde vil du få informasjon om hvorvidt avtalen er inngått med den inviterte.

Vi sikrer at all deling skjer i samsvar med gjeldende personvernregler og nødvendige sikkerhetstiltak.

NTE behandler personopplysningene dine når vi forbereder kundeundersøkelser og når du deltar i dem. Målet med undersøkelsene er å forstå dine behov og preferanser, slik at vi kan forbedre våre tjenester og tilbud. For å sikre relevans velger vi ut en gruppe kunder som mottar spesifikke undersøkelser, basert på faktorer som kundeforhold, produkter og tjenester du bruker.

Kategorier av personopplysninger vi behandler

Identitetsopplysninger

Kontaktopplysninger

Kjøpsopplysninger

Anleggsopplysninger

Demografiske opplysninger

Kommunikasjon

Behandlingsgrunnlag

Behandlingen er basert på berettiget interesse i henhold til personvernforordningen artikkel 6 nr. 1 bokstav f. Vi vurderer at behandlingen er nødvendig og forholdsmessig for å gjennomføre relevante og målrettede undersøkelser. Du har alltid mulighet til å velge om du vil delta i undersøkelsene eller ikke.

Lagringstid

Personopplysninger knyttet til undersøkelsene lagres i opptil tre (3) måneder etter at undersøkelsen er avsluttet.

Anonymiserte opplysninger, som ikke kan knyttes til deg som person og som brukes i rapporter eller analyser, kan lagres på ubestemt tid.

Deling av opplysninger

Interne delinger: Opplysningene kan deles med andre selskaper i NTE-konsernet for å gjennomføre og analysere undersøkelser.

Eksterne delinger: Vi kan bruke tjenesteleverandører til å gjennomføre undersøkelser på våre vegne. All deling skjer i samsvar med gjeldende personvernregler og med nødvendige avtaler for å beskytte opplysningene dine.

Vi sikrer at opplysningene kun brukes til formålet de er samlet inn for, og at personvernet ditt ivaretas gjennom hele prosessen.

NTE arbeider kontinuerlig med å styre og utvikle virksomheten. En del av denne styringen innebærer å bruke rapporter og dokumentasjon basert på aggregerte datasett for å trekke konklusjoner og planlegge tiltak. Slike datasett kan være basert på personopplysninger eller en kombinasjon av ulike typer opplysninger.

Vi pseudonymiserer personopplysninger løpende for å sammenstille og aggregere data som grunnlag for virksomhetsutvikling. Pseudonymiseringen skjer automatisk gjennom analyseverktøy og manuelt av ansvarlige medarbeidere. Når opplysningene anonymiseres og ikke lenger kan knyttes til enkeltpersoner, kan de brukes til ulike formål, som ressursplanlegging, styring og informasjon internt i organisasjonen.

Eksempler på bruk av anonymiserte eller aggregerte opplysninger:

Analyse av responstider for kundeservice

Antall kunder som har valgt å logge inn med BankID

Antall kunder som har gjennomført flere kjøp i vår nettside

Behandlingsgrunnlag

Behandlingen er basert på berettiget interesse i henhold til personvernforordningen artikkel 6 nr. 1 bokstav f. Vi vurderer at behandlingen er nødvendig og forholdsmessig for å styre og utvikle virksomheten, og at den ikke utgjør en risiko for dine personverninteresser.

Lagringstid

Pseudonymiserte data: Opplysninger som er pseudonymisert kan lagres midlertidig for videre behandling og analyse.

Anonymiserte og aggregerte data: Når opplysningene er anonymisert og ikke lenger kan knyttes til enkeltpersoner, kan de lagres på ubestemt tid. Tilgangen til slike opplysninger begrenses til medarbeidere som er ansvarlige for anonymisering og aggregering.

Deling av opplysninger

Interne delinger: Pseudonymiserte eller anonymiserte opplysninger kan deles internt i NTE-konsernet for analyse og utvikling.

Eksterne delinger: Opplysninger som ikke lenger kan knyttes til enkeltpersoner, kan deles med eksterne samarbeidspartnere eller brukes til rapportering.

Vi sikrer at alle prosesser som involverer pseudonymisering, anonymisering og aggregering, skjer i tråd med gjeldende personvernregler og med nødvendige sikkerhetstiltak for å beskytte dataene dine.

NTE jobber kontinuerlig for å forbedre systemene og tjenestene våre med fokus på funksjonalitet, stabilitet, sikkerhet og tilgjengelighet. Dette innebærer blant annet feilsøking, oppdatering, logging og testing av våre systemmiljøer. Når det er mulig, bruker vi aggregerte eller pseudonymiserte data til slike formål for å ivareta ditt personvern.

Vi kan også behandle personopplysninger som del av opplæring av våre ansatte eller ved gjennomføring av dybdeintervjuer med deg som kunde for å bedre forstå dine behov og utfordringer.

Sikkerhet er en sentral del av arbeidet vårt. For å opprettholde en høy standard for informasjonssikkerhet, kan vi behandle personopplysninger som en del av kontrolltiltak mot uautorisert tilgang, samt for å beskytte mot hvitvasking, korrupsjon og lignende trusler.

Behandlingsgrunnlag

Behandlingen baseres på berettiget interesse i henhold til personvernforordningen artikkel 6 nr. 1 bokstav f. Arbeidet med å håndtere, beskytte og utvikle systemene og tjenestene våre anses som nødvendig og forholdsmessig for å oppfylle våre legitime interesser.

Lagringstid

Logger og feilsøkingsdata: Personopplysninger lagres i inntil 24 måneder etter at feilsøkingen fant sted.

Anonymiserte og aggregerte data: Data som ikke kan knyttes til enkeltpersoner, kan lagres på ubestemt tid for rapportering og analyse.

Deling av opplysninger

Interne delinger: Personopplysninger kan deles med andre selskaper i NTE-konsernet for systemhåndtering og utvikling.

Eksterne delinger: Opplysninger kan deles med systemkonsulenter eller leverandører som bistår med feilsøking, vedlikehold eller utvikling av våre systemer og tjenester.

Vi sørger for at all deling skjer i henhold til gjeldende personvernregler, og at nødvendige tiltak er på plass for å beskytte opplysningene dine.

NTE behandler personopplysningene dine for å oppfylle rettslige forpliktelser, for eksempel i forbindelse med en tvist eller rettergang der NTE er part. Dette sikrer at vi kan etterleve krav fra offentlige myndigheter, håndtere juridiske saker og beskytte våre rettigheter.

Kategorier av personopplysninger vi behandler

Alle opplysninger som er oppført under den aktuelle behandlingen i denne erklæringen, så langt de er relevante for det rettslige formålet.

Behandlingsgrunnlag

Behandlingen baseres på rettslig forpliktelse i henhold til personvernforordningen artikkel 6 nr. 1 bokstav c.

Lagringstid

Opplysningene lagres så lenge det er nødvendig for å oppfylle de rettslige forpliktelsene, typisk til de aktuelle kravene eller forpliktelsene bortfaller.

Deling av opplysninger

Personopplysningene kan deles med:

Andre selskaper i NTE-konsernet, dersom det er nødvendig for saken

Eksterne rådgivere, som advokater eller juridiske konsulenter

Rettsinstanser, motparter eller offentlige myndigheter

Vi sikrer at all deling skjer i tråd med gjeldende personvernregler og med nødvendige tiltak for å beskytte opplysningene dine.

NTE behandler personopplysningene dine for å oppfylle rettslige forpliktelser. Dette inkluderer krav knyttet til bokføring og regnskap, markedsreguleringer, avtaleloven, forbrukerlovgivning og lignende. Vi kan også behandle personopplysninger for å samarbeide med rettshåndhevende myndigheter, som politiet eller tollmyndighetene, der det er nødvendig.

Kategorier av personopplysninger vi behandler

Alle personopplysninger som er nødvendige for å oppfylle de aktuelle rettslige forpliktelsene.

Behandlingsgrunnlag

Behandlingen er basert på oppfyllelse av rettslige forpliktelser i henhold til personvernforordningen artikkel 6 nr. 1 bokstav c.

Lagringstid

Opplysningene lagres så lenge det er nødvendig for å oppfylle de aktuelle rettslige forpliktelsene.

For relevante opplysninger lagres data i inntil ti (10) år, i tillegg til eventuell tid som kreves for å behandle pågående krav.

Regnskapsmateriale lagres i tråd med bokføringsloven.

Deling av opplysninger

Personopplysninger kan deles med:

Andre selskaper i NTE-konsernet dersom det er relevant for oppfyllelse av forpliktelsene

Eksterne rådgivere, som revisorer og juridiske konsulenter

Rettshåndhevende myndigheter, som politiet eller andre offentlige myndigheter

Rettsinstanser, ved behov i juridiske saker

Vi sørger for at all behandling og deling skjer i samsvar med gjeldende lover og med tiltak for å beskytte personopplysningene dine.

NTE kan i visse tilfeller ha behov for å dele personopplysninger med andre behandlingsansvarlige, for eksempel i forbindelse med:

Verdivurdering av NTE i forbindelse med anskaffelse av ny kapital.

Salg, overdragelse eller sammenslåing av deler av vår virksomhet.

Oppkjøp av en annen virksomhet, der selgeren krever innsyn.

I slike situasjoner sikrer vi at behandlingen av personopplysninger skjer i tråd med gjeldende personvernregler, og at omfanget av data som deles, begrenses så mye som mulig.

Kategorier av personopplysninger vi behandler

Alle personopplysninger som er nødvendige for å oppfylle de aktuelle formålene.

Behandlingsgrunnlag

Behandlingen er basert på berettiget interesse i henhold til personvernfordningen artikkel 6 nr. 1 bokstav f. Vi vurderer at vår interesse i å gjennomføre slike prosesser veier tyngre enn din interesse i å beskytte opplysningene dine, ettersom behandlingen er nødvendig og proporsjonal med formålet.

Lagringstid

Personopplysningene lagres kun så lenge det er nødvendig for å oppnå formålet med delingen.

Deling av opplysninger

Personopplysninger kan deles med:

Investorer og/eller andre behandlingsansvarlige som er en del av en mulig transaksjon.

Representanter for disse interessentene, som advokater, konsulenter, revisorer eller banker.

Vi sikrer at personopplysninger beskyttes gjennom kontraktsmessige avtaler mellom partene og ved å begrense omfanget av data som deles til det som er strengt nødvendig for formålet.

Vi jobber kontinuerlig med å forbedre og utvikle tjenestene våre. Dette betyr at vi av og til oppdaterer denne personvernerklæringen.

Hvis vi gjør vesentlige endringer, vil vi varsle deg på en måte som er passende for omstendighetene. For mindre endringer som ikke har vesentlig innvirkning på deg, for eksempel språklige justeringer, vil vi ikke sende varsel.

Datoen for siste oppdatering av erklæringen finner du alltid nedenfor, og endringsloggen kan du se type: entry-hyperlink id: 6YUssGE7rySkdVnYDB0KYG.

Versjon: 2025-06

Last ned personvernerklæringen

Personvernerklæring for kunder og potensielle kunder hos NTE

Generell informasjon

Vi behandler dine personopplysninger

Endringer i retningslinjene