Årsresultat 2025: Solid NTE-resultat tross lave kraftpriser

Jeg er fornøyd med at vi i en periode med krevende rammevilkår og svært lave kraftpriser nord for Dovre styrker de økonomiske resultatene. Gjennom god drift og evne til omstilling legger vi grunnlaget for videre vekst og samfunnsutvikling, sier konsernsjef Christian Stav. -Jeg er også tilfreds med at vi også i 2025 fikk flere kunder og at vi fortsetter å hevde oss i ulike kundetilfredshetsmålinger, fortsetter Stav. NTE har nå over 107.000 strømkunder og mer enn 87.000 telekomkunder og konsernets kunderettede virksomheter bidrar betydelig til NTE sine økonomiske resultater.

Basert på årsresultatet foreslår styret i NTE at de 19 eierkommunene, i henhold til gjeldende utbyttemodell, skal få fordelt til sammen 150 millioner kroner. Det er tre millioner kroner mer enn for 2024. Oversikt over fordelingen av utbyttet følger vedlagt.

Kraftproduksjonen var langt høyere enn i 2024. Samtidig var den gjennomsnittlige spotprisen for NTEs produksjon bare 15 øre/kWh, mot 30 øre/kWh i 2024. NTEs produksjonsområder for kraft hadde i 2025 de laveste kraftprisene i både Norden og Europa. God kraftforvaltning gjør at NTE likevel har oppnådd en kraftpris som er 60 % høyere enn spotprisen i våre områder.

Investeringer i fornybar energi er langsiktige og viktige for samfunnsutviklingen. NTE jobber derfor med flere nye fornybarprosjekter, både i Namsen, Ytre Vikna og Verdalselva. NTE har videre etablert et samarbeid med Salten Kraftsamband for utvikling av vindkraft i Trøndelag og nordover. Dette er prosjekter som potensielt kan gi vesentlig økning i produksjon av fornybar energi.

NTE oppnådde i 2025 et driftsresultat før avskrivninger på 1.400 millioner, mot 1.114 millioner samme periode i fjor. Hovedårsaken til økningen er bedre resultater hos telekomvirksomheten og markedsvirksomheten. I tillegg er det positive effekter fra verdiendringer på kraft- og valutakontrakter. NTE-konsernets skattekostnad ble 110 millioner kroner, mot 205 millioner i 2024. Resultat etter skatt ble 473 millioner, mot 457 millioner i samme periode i fjor.

For ytterligere kommentarer kan konsernsjef Christian Stav kontaktes på tlf. 905 18 202.

For mer informasjon om NTE-konsernet sine resultater for 2025, så kan du lese Års- og bærekraftsrapporten her.

Solid NTE-resultat til tross for halverte kraftpriser

Solid NTE-resultat til tross for halverte kraftpriser 2