Økonomi og finans har ansvar for å sikre gode økonomiske beslutninger på kort og lang sikt. Avdelingen utvikler og følger opp budsjetter, prognoser og analyser, og har ansvar for økonomirapportering, likviditetsstyring og investeringsoppfølging. Økonomi og finans sikrer korrekt og relevant finansiell informasjon til ledelse og styre, og bidrar til effektiv ressursbruk og god virksomhetsstyring.

Gjennom samarbeid med virksomhetsområdene bidrar avdelingen til kontroll, transparens og etterlevelse av lover og regelverk innen regnskap, skatt og finansforvaltning, og styrker konsernets evne til bærekraftig og langsiktig utvikling.