NTE Energi

NTE har produsert fornybar energi i mer enn 100 år, hovedsakelig gjennom vannkraft. For å møte framtidens energibehov og klimamål er det behov for mer fornybar energi, sterkere infrastruktur og smartere ressursutnyttelse.

Som fornybarprodusent arbeider NTE med teknologiutvikling, digitalisering og effektiv drift for å sikre stabil og bærekraftig energiproduksjon. Vi utvikler ny vannkraft, vindkraft og solkraft – samtidig som vi moderniserer eksisterende anlegg med hensyn til naturmangfold og lokale interesser.

I dag eier NTE 19 vannkraftverk i Trøndelag og Nordland. Gjennom eierskapet i Salten Kraftsamband (SKS) har vi indirekte eierskap til ytterligere 23 vannkraftverk. Vi eier også to vindkraftverk i Tromsø kommune.

I 2025 var energiproduksjonen rekordhøy med 5 723 GWh fra vann- og vindkraft, mot 3 399 GWh året før. Vindkraftproduksjonen sto for 779 GWh av økningen, etter overtakelsen av vindparkene i Tromsø i januar 2025. I tillegg moderniserer vi eksisterende vannkraftverk for å øke produksjonskapasiteten med minimale inngrep i naturen.

Til sammen produserer NTE om lag 4,8 TWh ren energi i et normalår, nok til mer enn 600 000 mennesker.

I 2025 arbeidet NTE med flere konkrete utbyggingsprosjekter og utforsket nye muligheter innen vann-, vind- og solkraft i både Trøndelag og Nord-Norge. Les mer om NTE Energi og hva vi jobber med

NTE Energi

Vann, vind og sol

Inge Forseth