Utredning av kraftverk ved Dillfossen og Granfossen kraftverk

På oppfordring fra Verdal kommune har NTE de siste årene undersøkt mulighetene for vannkraft i Verdalsvassdraget. Verdalsvassdraget ble opprinnelig vurdert som godt egnet for vannkraft, men ble i 2005 tatt inn i Verneplan for vassdrag. Dette har frem til nylig satt begrensninger for utbygging. Stortinget vedtok nylig at elver tilhørende Verneplan for vassdrag kan konsesjonsbehandles, dersom prosjektene gir betydelig samfunnsnytte og har akseptable miljøkonsekvenser. Vi mener å ha funnet gode løsninger for dette, og vil nå gjennomføre konsekvensutredninger for å få på plass et solid kunnskapsgrunnlag.

Prosjektene omfatter to elvekraftverk, begge med inntak like over fossene og utløp like nedenfor. Løsningene er valgt for å gi kort vannvei og liten påvirkning på omgivelsene. En liten regulering av Innsvatnet og Veresvatnet vil også konsekvensutredes. Foreslått regulering er tett opp under innsjøenes naturlige variasjon i vannstand. Samlet strømproduksjon kan bli inntil 174 GWh årlig. Det tilsvarer 60% av strømforbruket i Verdal kommune.

Prosjektet kan bidra med ny fornybar strøm, i et område hvor det i dag ikke er noen produksjon av betydning. En regulering kan også gi mer stabil vannføring og dempe flom og erosjon, samtidig som minstevannføring kan bedre forholdene for fisken i tørre perioder. Lokal energiproduksjon kan styrke beredskapen i et område med viktig sivil og militær infrastruktur. I tillegg vil anleggene gi inntekter til kommunen og ringvirkninger for næringslivet.

Utredning av kraftverk ved Dillfossen og Granfossen

Bakgrunn

Fremdriftsplan

Om prosjektene

Samfunnsnytte

Ta gjerne kontakt med oss