Enkel strømsparing for bedrifter

1. Er dere registrert på riktig næringskode?

Det første dere bør gjøre er å sjekke om bedriften er registrert på riktig næringskode hos Brønnøysundregistrene. Bedrifter med næringskode fra 5 til 33 kan ha rett til redusert elavgift, og får redusert nettleia si med et halvt øre per kWh. Se detaljer her.

Enkelte bedrifter kan også få fullt fritak for elavgiften. Dette gjelder veksthusnæringen, kjemisk produksjon, elektrolyse, metallurgiske og mineralogiske prosesser og bedrifter som er med i godkjente energieffektiviseringsprogram fra NVE.

2. Finn den beste strømavtalen for dere

For å holde strømkostnadene nede, er det svært viktig å velge en strømavtale som passer bedriftens behov. For eksempel er det for små bedrifter ofte billigst å velge en spotprisavtale, som følger prisen i markedet time for time.

For enkelte større bedrifter kan det være lurt å velge en forvaltningsavtale. NTE tilbyr ulike strømavtaler – fra standard spotpris til en skreddersydd avtale med rådgivende forvaltning. Det siste innebærer at vårt handelsmiljø oppnår gode priser på børsen, på vegne av kundene.

3. Ikke bruk mye strøm samtidig

Nettleien beregnes blant annet ut fra tidspunkter hvor bedriften bruker mye strøm på én gang – såkalte effekttopper. Dere kan altså spare penger ved å fordele strømforbruket utover døgnet, i stedet for å ha store effekttopper.

Det er lurt å tenke over når dere bruker mest strøm, og hva som er de største energityvene. Mange bedrifter har en slik topp i det de ansatte kommer på jobb og setter i gang med arbeidet. Et tips er å tenke over følgende: Setter dere på alle lys og maskiner samtidig av gammel vane, eller fordi det faktisk er nødvendig?

4. Litt lavere temperatur kan utgjøre mye

Oppvarming står for hoveddelen av bedriftens strømforbruk. For hver grad dere senker temperaturen, reduseres strømutgiftene med omtrent 5 prosent.

De fleste bedriftslokaler står tomme deler av døgnet, og likevel står varmen på i 24 timer. Et godt tips er derfor å installere termostat på radiatorer og ovner. Det kan også være lurt å skru ned varmen på natten og under ferier. Bare ikke skru av varmen helt – det krever mye energi å varme opp lokalet helt på nytt.

5. Bytt til LED-belysning

Belysning er også svært strømkrevende, men med enkle grep kan dere få ned kostnadene også her. Bytter dere fra gløde-/halogenpærer til LED-belysning, kan dere spare inntil 80 % på den delen av strømregningen som kommer fra lysbruk. LED-teknologi er en moderne og energieffektiv løsning for belysning:

Bruker mindre energi

Gir jevnere og mer naturlig belysning

Inneholder ikke kvikksølv eller bly

Har lenger levetid

Ved å bytte til LED-armaturer bidrar bedriften din også til en mer bærekraftig drift.

NTE hjelper deg med å bytte fra konvensjonelle lysrør til LED-belysning.

6. Sensorer

Installer bevegelsessensorer! Mange bedrifter bruker unødvendig mye strøm fordi folk ikke skrur av lyset når de går fra et rom.

Utendørs kan du også velge lyssensorer. Det gjør at utelampene slår seg av når det blir nok sollys til at lyset fra lampene er unødvendig.

1. Er dere registrert på riktig næringskode?

2. Finn den beste strømavtalen for dere

3. Ikke bruk mye strøm samtidig

4. Litt lavere temperatur kan utgjøre mye

5. Bytt til LED-belysning

6. Sensorer