NTE og SKS ønsker å utvikle vindkraft i Finnmark

Prosjektene ligger i området som NVE prioriterer for et «Kraft og industriløft for Finnmark». Totalt konkurrerer 11 vindkraftprosjekter om å få bygge ut, og to til tre av disse forventes å bli tildelt konsesjon i løpet av 2027. Dette innebærer at vindparkene i beste fall vil være i drift i 2030.

Konsernsjef i SKS, Liina Veerme, mener at satsing er viktig - Mer fornybar energi er en forutsetning for fremtidig verdiskapning, industrivekst og arbeidsplasser. Og vi mener at vindkraft på land er nødvendig for å sikre nok kraft raskt nok. Ved å kjøpe oss inn i vindkraftprosjektene Oksefjorden og Rubbedalshøgda, får vi mulighet til å bidra i dette viktige arbeidet, sier hun.

Selger er det norske selskapet H2Carrier, som i utgangspunktet driver med hydrogen- og ammoniakkprosjekter. De har utviklet to av de 11 prosjektene i Finnmark, og sitter igjen med 20 prosent av aksjene.

NTE og SKS er to fornybaraktører som kjenner hverandre godt. Selskapene har god kompetanse, sterk økonomi og lokal forankring. Begge er lokalt forankrede kraftkonsern, med lange tradisjoner innenfor energiproduksjon og næringsutvikling i Nordland og Trøndelag.

Det er mye arbeid som gjenstår frem til en eventuell realisering av vindparkene, og det haster med å få på plass ny produksjon. - Samtidig er det viktig at ny produksjon utvikles skånsomt, og med minst mulig negative konsekvenser. I dette arbeidet er det helt nødvendig med en åpen og tett dialog med alle interessenter, sier adm.dir. i NTE Energi, Inge Forseth. Kontaktinformasjon Liina Veerme | konsernsjef, Salten Kraftsamband AS mobil: 476 68 248 * Inge Forseth | administrerende direktør, NTE Energi AS mobil: 971 95 697

NTE - nøkkelfakta

Årsproduksjon: 4,8 TWh

Produksjon i Trøndelag (NO3) og Nord-Norge (NO4)

Omsetning 5,4 MRD

Ansatte: 570

Eid av 19 kommuner i Trøndelag

Salten Kraftsamband (SKS) – nøkkelfakta

Årsproduksjon: 3 TWh

Produksjon i Nord-Norge (NO4)

Omsetning 820 MNOK

Ansatte: 87

Eid av Bodø og Fauske kommuner, NTE Energi AS, Jämtkraft AB, Nordlandskraft AS, Bodø Pensjonskasse og Bodø Energi

NTE og SKS ønsker å utvikle vindkraft i Finnmark